open-index/open-wikipedia-markdown huggingface dataset:
ഗ്രേറ്റ് നിക്കോബാർ ദ്വീപ്

ആൻഡമാൻ നിക്കോബാർ ദ്വീപസമൂഹത്തിലെ ഏറ്റവും തെക്കുള്ളതും ഏറ്റവും വലിപ്പമുള്ളതുമായ ദ്വീപാണ് **ഗ്രേറ്റ് നിക്കോബാർ ദ്വീപ്**. ഇന്ത്യൻ റിപ്പബ്ലിക്കിന്റെ ഏറ്റവും തെക്കേയറ്റമായ ഇന്ദിര പോയിന്റ് ഇവിടെ സ്ഥിതി ചെയ്യുന്നു.  പോർട് ബ്ലെയറിൽ നിന്നും പവൻ ഹാൻസ് ഹെലികോപ്റ്ററുകളിലൊ ബോട്ടുകളിലൊ ഫെറി സർവ്വീസിലൊ ഇവിടെയെത്തിച്ചേരാം.

## സ്ഥാനം,അവസ്ഥ
ഗ്രൈറ്റ് നികൊബാർ ദ്വീപ് ആൻഡമാൻ നിക്കൊബാർ ദ്വീപസമൂഹത്തിന്റെ തെക്കേ അറ്റത്തും സുമാത്രയിൽ നിന്നും 180 കിലോമീറ്റർ വടക്കയും ആണ്. ഈ ദ്വീപിന്റെ വിസ്തീർണ്ണംആണ്. 2004ലെ സുനാമിയും ഇന്ത്യൻ മഹാസമുദ്രത്തിലെ ഭൂമികുലുക്കവും വല്ലാതെ ബാധിക്കുകയും ഒരു ദിവസത്തിലധികം മറ്റ് പ്രദേശങ്ങശങ്ങളിൽ നിന്നും വേറിട്ടു പോവുകയും ചെയ്തു. മനുഷ്യവാസം വളരെ ക്കുറവുള്ള (8067പേർ) ഇവിടെ മിക്കവാറും ജൈവവൈവിധ്യത്തിനു പ്രശസ്തമായ മഴക്കാടുകളാണ്. 
## ജനവിഭാഗങ്ങൾ
ഇന്ത്യയുടെ തെക്കേ അറ്റമായ ഇന്ദിര പോയിന്റ് ഉൾപ്പെടുന്ന   ഈ ദ്വീപ് ഗ്രൈറ്റ് നിക്കോബാർ ദേശീയോദ്യാനം എന്ന പേരിൽ ആന്റമാൻ നിക്കോബാർ സേനയുടെയും ഇന്ത്യൻ സായുധസേനയുടെ യും നിയന്ത്രണത്തിലാണ്.  ഇന്ത്യൻ സായുധസേനയുടെ ഏറ്റവും തെക്കേ അറ്റത്തുള്ള എയർസ്റ്റേഷൻ ആണ്.

ഷോമ്പൻ ജനങ്ങളുടെ വാസസ്ഥാനമാണ് ഈ ദ്വീപ് .

## ഭൂമിശാസ്ത്രം
അലെക്സാണ്ഡ്ര നദി, അമൃത്കൗർ നദി, ദോഗ്മർ നദി, ഗാലത്തിയ നദി തുടങ്ങിയ ധാരാളം നദികളാൽ സമ്പന്നമാണ് ഈ പ്രദേശം. മിക്കവാറും തെക്കോട്ടൊ തെക്ക് പടിഞ്ഞാട്ടോ ആണ് സാധാരണ ഈ നദികളുടെ ഒഴുക്ക് എന്നത് നിമ്നോന്നതമായ പ്രതലമുള്ള ഈ ദ്വീപിന്റെ സ്വാഭാവികമായ ആകെ യുള്ള ചായ് വ് സൂചിപ്പിക്കുന്നു. .  തെക്കുവടക്കായി നീണ്ടുകിടക്കുന്ന ധാരാളം പർവ്വതനിരകൾ ഇവിടെ ഉണ്ട്. അവയിൽ സമുദ്രനിരപ്പിൽ ഇന്നും 642 മീറ്റർ ഉയരമുള്ള തുള്ളിയർമേട് ആണ് നിക്കോബാറിലെ തന്നെ എറ്റവും ഉയരം കൂറ്റിയ ഭാഗം. .

ഈ ദ്വീപിലെതെക്കേ അറ്റമായ ഇന്തിരാപോയന്റ് (6°45’10″N and 93°49’36″E) ആണ് ഇന്ത്യാമഹാരാജ്യത്തിലെ തന്നെ എറ്റവും തെക്കേ സ്ഥാനം. 2004 ഡിസംബർ 26നു  സുനാമിയിൽ ഇന്തിരാപോയന്റ് വിളക്ക്മേടയടക്കം 4.25 മീറ്റർ സമുദ്രത്തിനടിയിലായി. വിളക്ക്മേട പിന്നീട് പ്രവർത്തനസജ്ജമാക്കി.  

## ജീവിവർഗ്ഗം
ഈ ദ്വീപിന്റെ മിക്ക ഭാഗവും ഗ്രൈറ്റ് നിക്കോബാർ ജൈവോദ്യാനത്തിന്റെഭാഗമാണ്. ഇവിടം വളരെ മൗലികവും നാശോന്മുഖവുമായ ജീവിവർഗ്ഗങ്ങളുടെ ഇരിപ്പിടമാണ്. നിക്കോബാർ സ്ക്രബ് ഫൗൾ (മെഗാപോഡിയസ് നികൊബാരൻസിസ്) The   എഡിബ്ലെ നെസ്റ്റ് സ്വിഫ്റ്റ്ലറ്റ്. (*എയ്രോഡ്രാമസ് ഫുഞ്ചിഫാഗസ്*), the നിക്കൊബാർ ദീർഘവാലൻ കുരങ്ങ് (*Macaca fascicularis umbrosa*), കായൽമുതല (*Crocodylus porosus*), തോൽപ്പുറകൻകടലാമ (*Dermochelys coriacea*), മലയൻ പെട്ടി ആമ, നിക്കൊബാർ മരയണ്ണാൻ, രറ്റികുലേറ്റഡ് മലമ്പാമ്പ് (*Python reticulatus*) and  the  തേങ്ങാഞണ്ട് (*Birgus latro*).എന്നിവ ഇവയിൽ പ്രധാനപ്പെട്ടവ ആണ്.

## ചിത്രശാല

File:Map of Nicobar Islands-en.png|ഭൂപടം
File:GreatNicobarMap.jpg|ഗൈറ്റ് നിക്കോബാർ ദ്വീപിന്റെ ഭൂപടം
File:Andaman and Nicobar Islands - Great Nicobar.PNG|സ്ഥാനനിർണ്ണയം


## അവലംബം

വർഗ്ഗം:ഗ്രേറ്റ് നിക്കോബാർ ദ്വീപ്
വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
എഫിക്‌ (ജനവിഭാഗം)

നൈജീരിയയിലെ ഒരു ജനവിഭാഗമാണ് **എഫിക്**. നൈജീരിയയുടെ തെക്കുകിഴക്കൻ മേഖലകളിലാണ് ഇവർ വസിക്കുന്നത്. ഇവർ സംസാരിക്കുന്ന ഭാഷയും എഫിക് എന്നാണ് അറിയപ്പെടുന്നത്. 1961-ൽ നടന്ന ഹിതപരിശോധനയിലൂടെ നൈജീരിയയുടെ ഒരു ഭാഗം കാമറൂണിൽ ചേർക്കപ്പെട്ടു. അതോടെ എഫിക് ജനത രണ്ടു രാജ്യങ്ങിലായി വിഭജിക്കപ്പെട്ടു. 

ഇബിബിയോ, അണാങ്‌, ഓറോൺ, ബിയാസ്‌, അകാങ്‌പാ, ഉറ്വാൻ, എകേത്‌ തുടങ്ങിയ ഗോത്രവിഭാഗങ്ങൾ പരസ്‌പര ബന്ധമുള്ളവയാണ്‌. ഇതിലെ ഇബിബിയോ വർഗക്കാരുടെ ഒരു വിഭാഗമാണ്‌ എഫിക്കുകൾ. 17-ാം നൂറ്റാണ്ടിന്റെ ആദ്യപകുതിയോടുകൂടി എഫിക് ജനത ക്രാസ്‌ നദിയുടെ തീരത്തേക്ക്‌ കുടിയേറിപ്പാർത്തു. മത്സ്യബന്ധനമാണ് ഇവരുടെ പ്രധാന തൊഴിൽ. ഗ്രീക്‌ ടൗൺ, ഡ്യൂക്ക്‌ ടൗൺ, ഒപ്പം മറ്റനവധി അധിവാസകേന്ദ്രങ്ങളും ഇവർ നദീതീരത്ത് നിർമ്മിച്ചു. മരച്ചീനി, ചേന, ചേമ്പ്‌, ചോളം, പഴം, പച്ചക്കറികൾ, മത്സ്യം എന്നിവയാണ്‌ ഇവരുടെ പ്രധാന ആഹാരങ്ങൾ. 

എഫിക്കുകളുടെ ആവാസകേന്ദ്രം ഓൾഡ്‌ കലബാർ എന്നാണ് അറിയപ്പെട്ടിരുന്നത്. യൂറോപ്യന്മാർക്കുണ്ടായ തെറ്റിദ്ധാരണ മൂലമാണ് ഇങ്ങനെ അറിയപ്പെട്ടത്. 19-ാം നൂറ്റാണ്ടിന്റെ ആരംഭത്തൊടെ ഇവിടം ഒരു പ്രധാന വാണിജ്യകേന്ദ്രമായി വികസിച്ചു. അതോടെ യൂറോപ്പിൽനിന്ന്‌ ഇറക്കുമതി ചെയ്യുന്ന സാധനങ്ങൾക്കു പകരമായി അടിമകളെ നൽകിയിരുന്ന രീതി അവസാനിപ്പിച്ചു. അതിനു പകരമായി പാമോയിൽ നൽകാൻ ആരംഭിക്കുകയും ചെയ്തു. യൂറോപ്പിൽനിന്നും കച്ചവടവുമായി ബന്ധപ്പെട്ട് വരുന്ന കപ്പലുകൾ എഫിക് ജനതയുടെ പ്രധാനിക്ക് ചുങ്കം നൽകേണ്ടിയിരുന്നു. ഈ ചുങ്കം *കോമി* എന്നാണ് അറിയപ്പെട്ടിരുന്നത്.

20-ാം നൂറ്റാണ്ടിന്റെ ആരംഭത്തൊടെ ഇവരിൽ ഏറിയ പങ്കും പട്ടണത്തിൽ നിന്നും വനപ്രദേശങ്ങളിലുള്ള കൃഷിയിടങ്ങളിലേക്ക് മാറിത്താമസിച്ചു. ഒന്നിലധികം ഭാര്യമാരും മക്കളും ഉൾപ്പെടുന്നതാണ് എഫിക് ജനതയുടെ ജീവിതരീതി. എന്നാൽ ബഹുഭാര്യാത്വം ഇപ്പോൾ തീരെ കുറഞ്ഞു വരുന്നുണ്ട്.
## ഇതും കാണുക
* എഫിക് (ഭാഷ)

## അവലംബം

* Waddell (1846) *Efik or Old Calabar* Waddell, Old Calabar;
**This article incorporates text from the Calabar article in the* Encyclopædia Britannica ''Eleventh Edition'', *a publication now in the [[public domain]]*.

## പുറത്തേക്കുള്ള കണ്ണികൾ

* Efik National Association, Inc.

വർഗ്ഗം:നൈജീരിയയിലെ ജനവിഭാഗങ്ങൾ
ഉഷാകിരൺ ഖാൻ

**ഉഷാകിരൺ ഖാൻ** ഹിന്ദി-മൈഥിലി ഭാഷകളിൽ പ്രമുഖയായ എഴുത്തുകാരിയാണ്. മഗധ സർവകലാശാലയിൽ ചരിത്രകാരിയായി സേവനം അനുഷ്ഠിച്ചതിനുശേഷം അദ്ധ്യാപകവൃത്തിയിൽനിന്നും വിരമിച്ചു. 2014 ൽ പത്മശ്രീ പുരസ്കാരം ലഭിച്ചു. 

## പുരസ്കാരങ്ങളും അംഗീകാരങ്ങളും
*പത്മശ്രീ (2015)
*സാഹിത്യ അക്കാദമി അവാർഡ് (2011 ൽ - ഭമതി: എക് അവിസ്മരണിയ പ്രേംകഥ എന്ന മൈഥിലി നോവലിന് സാഹിത്യ അക്കാദമി അവാർഡ്  ലഭിച്ചു. )
*ഇന്ത്യൻ കൗൺസിൽ ഫോർ കൾച്ചറൽ റിലേഷൻസിൽ നിന്ന് കുസുമാഞ്ചലി സമ്മാൻ അവാർഡ് ലഭിച്ചു.(2012 ൽ - സിർജൻഹാർ എന്ന നോവലന് )

## അവലംബം

## ബാഹ്യ ലിങ്കുകൾ
*Dr. Usha Kiran Khan , Kusumanjali Sahitya Samman 2012

വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1945-ൽ ജനിച്ചവർ
വർഗ്ഗം:ഹിന്ദി സാഹിത്യകാരന്മാർ
വർഗ്ഗം:മൈഥിലി
വർഗ്ഗം:പത്മശ്രീ പുരസ്കാരം ലഭിച്ചവർ
തിരുപ്പറങ്കുൻറം മുരുകൻ ക്ഷേത്രം

സുബ്രഹ്മണ്യസ്വാമിയുടെ ആറ് ദിവ്യക്ഷേത്രങ്ങളിൽ (ആറുപടൈവീടുകൾ) ഒന്നാണ് **തിരുപ്പറങ്കുൻറം മുരുകൻ ക്ഷേത്രം** (തമിഴ്: **திருப்பரங்குன்றம்**). തമിഴ്‍നാട്ടിലെ മധുരൈ ജില്ലയിൽ തിരുപ്പറങ്കുൻറത്താണ് ഈ ക്ഷേത്രം സ്ഥിതിചെയ്യുന്നത്. ക്ഷേത്ര ഐതിഹ്യപ്രകാരം സുബ്രഹ്മണ്യസ്വാമി ദേവയാനിയെ വിവാഹം കഴിച്ചത് ഇവിടെ വെച്ചാണ്. ക്ഷേത്രനഗരമായ മധുരൈയിൽ നിന്നും കേവലം 8 കിലോമീറ്റർ അകലെയാണ് ഈ ക്ഷേത്രം സ്ഥിതിചെയ്യുന്നത്.

 
വർഗ്ഗം:തമിഴ്‌നാട്ടിലെ ക്ഷേത്രങ്ങൾ
വർഗ്ഗം:സുബ്രഹ്മണ്യ സ്വാമിക്ഷേത്രങ്ങൾ
വി.എസ്. ശ്രീനിവാസ ശാസ്ത്രി

വിദ്യാഭ്യാസ വിചക്ഷണനും വാഗ്മിയും സ്വാതന്ത്ര്യ സമര സേനാനിയുമായിരുന്ന വി.എസ്. ശ്രീനിവാസശാസ്ത്രി ഇരുപതാം നൂറ്റാണ്ടിൽ ജീവിച്ചിരുന്ന പ്രമുഖ ആംഗലേയ ഭാഷാ പണ്ഡിതരിൽ ഒരാളായിരുന്നു.

വർഗ്ഗം:1869-ൽ ജനിച്ചവർ
വർഗ്ഗം:1946-ൽ മരിച്ചവർ
വർഗ്ഗം:അദ്ധ്യാപകർ
വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:തമിഴ് ജനത
സ്റ്റുവാർട്ട് ബിന്നി

**സ്റ്റുവാർട്ട് ബിന്നി** (ജനനം: 3 ജൂൺ 1984, ബാംഗ്ലൂർ, കർണാടക) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഓൾറൗണ്ടറായ അദ്ദേഹം വലംകൈയ്യൻ മീഡിയം പേസ് ബൗളറും, വലംകൈയ്യൻ ബാറ്റ്സ്മാനുമാണ്. ആഭ്യന്തര ക്രിക്കറ്റിൽ കർണാടകക്കു വേണ്ടിയും ഐ.പി.എല്ലിൽ രാജസ്ഥാൻ റോയൽസിനു വേണ്ടിയുമാണ് അദ്ദേഹം കളിക്കുന്നത്.

## സ്വകാര്യ ജീവിതം
മുൻ ഇന്ത്യൻ ക്രിക്കറ്റ് കളിക്കാരനായിരുന്ന റോജർ ബിന്നിയുടെ മകനാണ് സ്റ്റുവാർട്ട് ബിന്നി. പ്രമുഖ സ്പോർട്ട്സ് ജേണലിസ്റ്റ് ആയ മായന്തി ലാംഗറെയാണ് അദ്ദേഹം വിവാഹം കഴിച്ചിരിക്കുന്നത്.
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1984-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ
മാഡ്ജ് ആദം

ഒരു ഇംഗ്ലീഷ് ജ്യോതിശാസ്ത്രജ്ഞയാണ് **മാഡ്ജ് ആദം**.(1912-2001) സൗരകളങ്കങ്ങളെ കുറിച്ചുള്ള പഠനങ്ങളിലായിരുന്നു അവർ കൂടുതൽ ശ്രദ്ധിച്ചിരുന്നത്. ലണ്ടനടുത്തുള്ള ഹൈബറിയിലായിരുന്നു ജനനം. അച്ഛൻ അവിടെ തന്നെയുള്ള ഒരു സ്ക്കൂളിലെ അദ്ധ്യാപകനായിരുന്നു. ഒന്നാം ലോകമഹായുദ്ധത്തിൽ പങ്കെടുക്കുകയും അവിടെ വെച്ച് കൊല്ലപ്പെടുകയും ചെയ്തു. ഒരു സഹോദരനും ഒരു സഹോദരിയും ഉണ്ടായിരുന്നു. അച്ഛന്റെ മരണത്തെ തുടർന്ന് യോർക്‌ഷെയറിലുള്ള അമ്മയുടെ വീട്ടിലാണ് മാഡ്ജ് വളർന്നത്.

## അവലംബം

വർഗ്ഗം:1912-ൽ ജനിച്ചവർ
വർഗ്ഗം:വനിതാ ജ്യോതിശാസ്ത്രജ്ഞർ
എം.എൻ. റായ്

ഇന്ത്യൻ കരസേനയുടെ 42 രാഷ്ട്രീയ റൈഫിൾസിലെ  സൈനികോദ്യോഗസ്ഥനായിരുന്നു എം. എൻ. റായ് എന്ന മുനീന്ദ്ര നാഥ്‌ റായ്. കശ്മീരിലെ പുൽവാല ജില്ലയിൽ ഹിസ്ബുൾ മുജാഹിദീൻ ഭീകരർ ഒളിച്ചിരിപ്പുണ്ടെന്ന വിവരത്തെത്തുടർന്ന്  പൊലീസും സൈന്യവും നടത്തിയ സംയുക്ത തെരച്ചിലിനിടെയാണ് ഏറ്റുമുട്ടലുണ്ടായത്. ഭീകരർ ഒളിച്ചിരുന്ന വീട്ടിലെ ആളുകളുമായി സംസാരിക്കുന്നതിനിടെ പുറത്തേക്കെത്തിയെ ഭീകരർ വെടിയുതിർക്കുകയായിരുന്നു. ഇതിനിടെ തലയിൽ വെടിയേറ്റ കേണൽ റായി തത്ക്ഷണം മരിച്ചു. തലേന്ന് റിപ്പബ്ലിക് ദിനത്തിൽ ധീരതയ്ക്കുള്ള സേവാ പുരസ്കാരം ലഭിച്ച്  മണിക്കൂറുകൾക്കുള്ളിലാണ് ഇദ്ദേഹത്തിന്റെ മരണം എന്നത് മാധ്യമങ്ങളിൽ വാർത്താപ്രാധാന്യം നേടി. സഞ്ജീവ് സിങ് എന്ന ഹെഡ് കോൺസ്റ്റബിളും ഈ ഏറ്റുമുട്ടലിൽ വീരമൃത്യു വരിച്ചു.  ഭീകരരെ പിന്നീട് സൈന്യം വധിച്ചു.
## അവലംബങ്ങൾ

## പുറം കണ്ണികൾ
അൽക്കയുടെ അച്ഛൻ 
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 27-ന് മരിച്ചവർ
ബ്രണ്ടൻ ടെയ്‌ലർ

സിംബാബ്‌വെ  ക്രിക്കറ്റ് ടീം മുൻ നായകനും ഇപ്പോഴത്തെ വിക്കറ്റ് കീപ്പർ ബാറ്റ്സ്മാനുമാണ് ബ്രണ്ടൻ റോസ് മുറേ ടെയ്‌ലർ എന്ന **ബ്രണ്ടൻ ടെയ്‌ലർ** (ജനനം 1986 ഫെബ്രുവരി 6, ഹരാരെ.2004 ൽ സിംബാബ്‌വെയ്ക്കു വേണ്ടി അന്താരാഷ്ട്ര ക്രിക്കറ്റിൽ അരങ്ങേറിയ ടെയ്‌ലർ സിംബാബ്‌വെയുടെ എക്കാലത്തേയും മികച്ച ബാറ്റ്സ്മാന്മാരിലൊരാളായാണ് അറിയപ്പെടുന്നത്..ഏകദിന ക്രിക്കറ്റിൽ 5000 ത്തിലേറെ റൺസ് നേടുന്ന നാലാമത്തെ സിംബാബ്‌വെ താരമാണ് ടെയ്‌ലർ. പ്രാദേശിക ക്രിക്കറ്റിൽ ഉതുര ഒറൈക്സെസ് ടീമിനു വേണ്ടിയാണദ്ദേഹം കളിക്കുന്നത്.

## അവലംബം

## പുറത്തേക്കുള്ള കണ്ണികൾ
*Brendan Taylor Official Facebook Page
*
*
*Player Profile:Brendan Taylor  on Mid West Rhinos Official Website
*Brendan Taylor Official Website
*All about Brendan Taylor on BRMTaylor
*Brendan Taylor – Test Career
*Brendan Taylor – ODI Career
*Brendan Taylor – T20I Career

വർഗ്ഗം:1986-ൽ ജനിച്ചവർ
വർഗ്ഗം:ഫെബ്രുവരി 6-ന് ജനിച്ചവർ
വർഗ്ഗം:സിംബാബ്‌വെ ക്രിക്കറ്റ് കളിക്കാർ
ഫാഫ് ഡു പ്ലെസിസ്

**ഫ്രാങ്കോയിസ് ഫാഫ് ഡു പ്ലെസിസ്** ഒരു ദക്ഷിണാഫ്രിക്കൻ ക്രിക്കറ്റ് കളിക്കാരനാണ് (ജനനം 1984 ജൂലൈ 14, പ്രിട്ടോറിയ).വലം കൈയൻ മധ്യനിര ബാറ്റ്സ്മാനും പാർട്ട് ടൈം ലെഗ്സ്പിന്നറുമാണദ്ദേഹം.2011 ജനുവരിയിൽ ഇന്ത്യക്കെതിരെ നടന്ന ഏകദിന മൽസരത്തിലൂടെയാണ് ഡു പ്ലെസിസ് അന്താരാഷ്ട്ര ക്രിക്കറ്റിൽ അരങ്ങേറുന്നത്.2012 ൽ ഓസ്ട്രേലിയക്കെതിരെ നടന്ന തന്റെ അരങ്ങേറ്റ ടെസ്റ്റ് മൽസരത്തിൽ സെഞ്ചുറി നേടിയ ഡു പ്ലെസിസ് അരങ്ങേറ്റ മൽസരത്തിൽ ശതകം നേടുന്ന നാലാമത്തെ ദക്ഷിണാഫ്രിക്കൻ കളിക്കാരനായി മാറി.. പ്രാദേശിക ക്രിക്കറ്റിൽ നോർത്തേൺസ്, ടൈറ്റൻസ് ടീമുകൾക്ക് വേണ്ടി കളിക്കുന്ന ഡു പ്ലെസിസ് ഐ.പി.എല്ലിൽ ചെന്നൈ സൂപ്പർ കിങ്ങ്‌സ് താരമാണ്.

## അവലംബം

## പുറത്തേക്കുള്ള കണ്ണികൾ

* 
* Faf du Plessis 's profile page on Wisden
* 
* 

വർഗ്ഗം:1984-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
വർഗ്ഗം:ജൂലൈ 13-ന് ജനിച്ചവർ
കൂത്താണ്ടവർ കോവിൽ

തമിഴ്‌നാട്ടിലെ വില്ലുപുരം ജില്ലയിൽ കൂവഗത്ത് സ്ഥിതി ചെയ്യുന്ന ക്ഷേത്രമാണ്  **കൂത്താണ്ടവർ കോവിൽ**. ഇന്ത്യയിലെ ഹിജഡകളുടെ വാർഷിക സംഗമ കേന്ദ്രമാണ് ഈ ക്ഷേത്രം. ഹിജഡകളുടെ ആരാധന മൂർത്തിയായ അറവാൻ (ഇരാവാൻ) ഇവിടെ കുടി കൊള്ളുന്നുവെന്ന് വിശ്വസിക്കുന്നു.

അറവാന്റെ പത്നിയാകാൻ മോഹിച്ചാണ് പെണ്മനസുമായി ഹിജഡകൾ എത്തുന്നത്. ചിത്രാ മാസത്തിലാണ് ഇവിടെ ഉത്സവം ആരംഭിക്കുന്നത്. ചിത്രാ പൗർണമിയോട് അനുബന്ധിച്ച് നടക്കുന്ന ചടങ്ങുകൾക്കായി  രാജ്യത്തിന്റെ വിവിധ ഭാഗങ്ങളിൽ നിന്നും വിദേശത്ത് നിന്നും നിരവധി ഹിജഡകൾ എത്തിച്ചേരുന്നു. ക്ഷേത്രാധിഷ്ഠയായ അറവാനിൽ നിന്ന് മഞ്ഞളിൽ മുക്കിയ താലിച്ചരട് സ്വീകരിക്കുന്നതോടെ ഉത്സവം ആരംഭിക്കുന്നു. കുളിച്ച് ശരീര ശുദ്ധിയാക്കി ഒപ്പം ആടയാഭരണങ്ങളും അണിഞ്ഞ് ഹിജഡകൾ ക്ഷേത്രത്തിൽ പ്രവേശിക്കും. തിളക്കമുള്ള വസ്ത്രങ്ങളും ആഭരണങ്ങളും മറ്റും ധരിച്ചാണ് ഇവർ എത്തുക. ഇങ്ങനെ ക്ഷേത്രത്തിൽ പ്രവേശിക്കുന്ന ഇവർക്ക് പൂജാരി മഞ്ഞൾ താലിച്ചരട് ചാർത്തി നൽകുന്നതോടെ ഇവർ അറവാന്റെ വധുക്കളാകുന്നു. രാത്രി മുഴുവൻ ആട്ടവും പാട്ടുമായി ക്ഷേത്രമുറ്റത്ത് ചിലവഴിക്കുന്നു. നേരം വെളുക്കുന്നതോടെ ഈ സന്തോഷം കെട്ടടങ്ങുകയും യുദ്ധത്തിൽ മരണം വരിച്ച അറവാന്റെ ഓർമ്മയിൽ ഇവർ സങ്കടപ്പെടുകയും ചെയ്യുന്നു. അറവാൻ മരണപ്പെട്ടതിനാൽ വിധവകളായി മാറിയ ഹിജഡകൾ പ്രത്യേകം സജ്ജീകരിച്ച സ്ഥലത്തെത്തി താലിച്ചരട് മുറിച്ചു മാറ്റുകയും കുപ്പിവള ഉടയ്ക്കുകയും ചെയ്യുന്നു. വൈധവ്യപ്രതീകമായി നെറ്റിയിലെ കുങ്കുമം മായ്ക്കും. പിന്നീട് കൂട്ടത്തോടെ പൊട്ടിക്കരഞ്ഞ് കടവിലെത്തിക്കുളിച്ച് ദേഹശുദ്ധി വരുത്തുന്നു.

## ഐതിഹ്യം
ഈ ക്ഷേത്രത്തിലെ ആചാരാങ്ങളും അഷ്ഠാനങ്ങളും മഹാഭാരത കഥയുമായി ബന്ധപ്പെട്ടാണ് നിലനിൽക്കുന്നത്. അർജുനന്റെ നാലു മക്കളിൽ ഒരുവനാണ് അറവാൻ എന്ന കൂത്താണ്ടവർ. എന്നാൽ മഹാഭാരതകഥയിൽ അറവാന് അധികം പ്രാധാന്യമില്ല. അറവാൻ തനിക്ക് കുരുക്ഷേത്രത്തിൽ പോകും മുൻപ് വിവാഹം കഴിക്കണമെന്ന് ആഗ്രഹം പ്രകടിപ്പിച്ചിരുന്നു. എന്നാൽ യുദ്ധത്തിൽ പെട്ട് മരണം വരിക്കാനുള്ള സാധ്യത നിലനിൽക്കുന്നതിനാൽ ആരും വിവാഹത്തിനു തയ്യാറായില്ല. മോഹിനിയുടെ രൂപത്തിലെത്തിയ മഹാവിഷ്ണു അറവാനെ വിവാഹം ചെയ്യാൻ ആഗ്രഹം പ്രകടിപ്പിച്ചു. തുടർന്ന് യുദ്ധത്തിനു പുറപ്പെട്ട അറവാൻ യുദ്ധം ആരംഭിച്ച് എട്ടാം ദിവസം സൂര്യോദ്യത്തിനു മുൻപായി മരിച്ചുവീണു. ആരും വിവാഹം കഴിക്കാൻ ഒരുക്കമല്ലാതിരുന്ന അറവാനെ വിവാഹം ചെയ്യാൻ തങ്ങൾ തയ്യാറാണെന്നാണ് ക്ഷേത്രത്തിലെത്തി മംഗല്യസൂത്രമണിയുന്നതിലൂടെ ഹിജഡകൾ വ്യക്തമാക്കുന്നത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:തമിഴ്‌നാട്ടിലെ ക്ഷേത്രങ്ങൾ
കൊടുങ്ങല്ലൂർ കൊച്ചുണ്ണി തമ്പുരാൻ

കൊടുങ്ങല്ലൂർ ഗുരുകുലത്തിലെ ഒരു പ്രധാന അംഗമായിരുന്നു **കൊടുങ്ങല്ലൂർ കൊച്ചുണ്ണി തമ്പുരാൻ**. 

ഇദ്ദേഹത്തിന്റെ കൃതികളിൽ ചിലത്:
## കൃതികൾ

* കാന്തവൃത്തം
* പാണ്ഡവോദയം - മഹാകാവ്യം
* അന്യാപദേശം
* ശബ്ദഭംഗി, 1895
* ബാലോപചാരം, 1913
* സാവിത്രിമാഹാത്മ്യം, 1915
* അതിവാതവർഷം, 1890
* ഗോശ്രീശാദിത്യചരിതം (അഥവാ രാമവർമ്മവിലാസം), 1919
* വഞ്ചീശവംശംമഹാകാവ്യം, 1918
*  ദേവീമാഹാത്മ്യം ഭാഷ, 1911
* പാണ്ഡവോദയംകാവ്യം, 1913
* പാണ്ഡവോദയം, 1913
* ബാലോപദേശം 1 മുതൽ 4 വരെ സർഗ്ഗങ്ങൾ, 1917
* ഭദ്രാവതാരം, 1961
* ഭദ്രോൽപത്തി കിളിപ്പാട്ട്‌, 1961
* ഭദ്രാവതാരം കിളിപ്പാട്ട്‌, 1893
* മലയാംകൊല്ലം മഹാകാവ്യം, 1913
* മധുരമംഗലം, 1932
* മലയാംകൊല്ലം, 1941
* മലയാംകൊല്ലം മഹാകാവ്യം, 1968
* യക്ഷിയും വിപ്രനും, 1967
* രാമാശ്വമേധം കിളിപ്പാട്ട്‌, 1925
* ലക്ഷ്മീസ്വയംവരം, 1907
* കല്യാണിനാടകം, 1889
* സോമതിലകം ഭാണം, 1968
* ഉമാവിവാഹം 
* അതിവാതവർഷം, 1925
* മധുരമംഗലം ഭാഷാനാടകം, 1892
* വിപ്രസന്ദേശം 

## ഇതും കാണുക
* കൊടുങ്ങല്ലൂർ രാജവംശം
അക്‌ഷർ പട്ടേൽ

**അക്‌ഷർ പട്ടേൽ** (ജനനം: 20 ജനുവരി 1994, ആനന്ദ്, ഗുജറാത്ത്, ഇന്ത്യ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഓൾറൗണ്ടറായ അദ്ദേഹം ഇടംകൈയ്യൻ ബാറ്റ്സ്മാനും, ഇടംകൈയ്യൻ സ്ലോ ബൗളറുമാണ്. ആഭ്യന്തര ക്രിക്കറ്റിൽ ഗുജറാത്ത് ടീമിനുവേണ്ടിയും ഐ.പി.എല്ലിൽ കിങ്സ് XI പഞ്ചാബ് ടീമിനുവേണ്ടിയുമാണ് അദ്ദേഹം കളിക്കുന്നത്. ക്രിക്കറ്റ് ലോകകപ്പ് 2015നുള്ള ഇന്ത്യൻ ടീമിലെ ഒരംഗമാണ് അദ്ദേഹം.

## പുരസ്കാരങ്ങൾ
* ബി.സി.സി.ഐ. അണ്ടർ-19 ക്രിക്കറ്റർ ഓഫ് ദി ഇയർ - 2014.
* എമേർജിങ്ങ് കളിക്കാരൻ - ഐ.പി.എൽ. 7

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1994-ൽ ജനിച്ചവർ
വർഗ്ഗം:ജനുവരി 20-ന് ജനിച്ചവർ
വർഗ്ഗം:ഗുജറാത്തികൾ
ജൂലിയൻ മൂർ

**ജൂലിയൻ മൂർ** (ജനനം: **ജൂലി ആൻ സ്മിത്ത്**, ഡിസംബർ 3, 1960) ഒരു അമേരിക്കൻ-ബ്രിട്ടീഷ് അഭിനേത്രിയും ബാലസാഹിത്യകാരിയുമാണ്. 1990-കളുടെ തുടക്കം മുതൽ തന്നെ ചലച്ചിത്രരംഗത്ത് സജീവമായിരുന്ന മൂർ ആർട്ട് ഫിലിമുകളിലും ഹോളിവുഡ് ചലച്ചിത്രങ്ങളിലും ഒരുപോലെ അഭിനയിച്ചു പോന്നു. വൈകാരിക പ്രശ്നങ്ങളുള്ള സ്ത്രീ കഥാപാത്രങ്ങളെ അവതരിപ്പിക്കുന്നതിൽ പ്രശസ്തയായ അവർ മികച്ച നടിക്കുള്ള അക്കാദമി പുരസ്കാരമടക്കം ധാരാളം പുരസ്കാരങ്ങൾ നേടിയിട്ടുണ്ട്.

ബോസ്റ്റൺ സർവകലാശാലയിലെ പഠനത്തിനു ശേഷം ടെലിവിഷൻ പരമ്പരകളിൽ അഭിനയിച്ചു കൊണ്ടാണ് മൂർ തന്റെ അഭിനയ ജീവിതം തുടങ്ങിയത്. 1985 മുതൽ 1988 വരെ സ്ഥിരമായി ആസ് ദി വേൾഡ് ടേൺസ് *(As the World Turns)* എന്ന സോപ്പ് ഓപ്പറയിൽ അഭിനയിക്കുകയും അതിലെ പ്രകടനത്തിന് ഡേടൈം എമ്മി പുരസ്കാരം *(Daytime Emmy Award)* നേടുകയും ചെയ്തു. ടേയ്‌ൽസ് ഫ്രം ദി ഡാർക്ക്സൈഡ്: ദി മൂവി എന്ന ചിത്രത്തിലൂടെ ചലച്ചിത്രരംഗത്തെത്തിയ അവർ തുടർന്നുള്ള നാല് വർഷങ്ങളിൽ ദി ഹാൻഡ് ദാറ്റ് റോക്സ് ദി ക്രാഡ്‌ൽ (1992) മുതലായ ത്രില്ലർ ചിത്രങ്ങളടക്കമുള്ളവയിൽ ചെറിയ കഥാപാത്രങ്ങളെ അവതരിപ്പിച്ചു പോന്നു.

## പുറത്തേക്കുള്ള കണ്ണികൾ

* 
* 
*
*
*
* ജൂലിയൻ മൂർ ജീവചരിത്രം, ചലച്ചിത്രങ്ങൾ, നാമനിർദ്ദേശങ്ങൾ

വർഗ്ഗം:1960-ൽ ജനിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അഭിനേതാക്കൾ
പൂക്കിപ്പറമ്പ് ബസ് അപകടം

2001 മാർച്ച് 11ന് നടന്ന കേരളത്തിലെ ഏറ്റവും വലിയ ബസ് അപകടമാണ് **പൂക്കിപ്പറമ്പ് ബസ് അപകടം**. ഗുരുവായൂരിൽനിന്ന് തലശ്ശേരിയിലേക്ക് വരികയായിരുന്ന പ്രണവം എന്ന ബസ് ദേശിയപാത 17 ൽ കോട്ടക്കൽ കോഴിച്ചെന എ.ആർ ക്യാമ്പിന് സമീപത്തെ പൂക്കിപ്പറമ്പിൽ വെച്ച്  റോഡിലെ ഇറക്കത്തിൽ ഷാഫ്റ്റ് ഒടിഞ്ഞതിനെ തുടർന്ന് നിയന്ത്രണം വിട്ട് കാറിൽ ഇടിച്ചു മറിഞ്ഞു തീപിടിക്കുകയായിരുന്നു. 44 പേരാണ് അപകടത്തിൽ വെന്തു മരിച്ചത്. മരിച്ചവരിൽ ഭൂരിഭാഗവും സ്ത്രീകളായിരുന്നു. പെട്രോൾ ടാങ്കിൽ പിടിച്ച തീ വളരെ പെട്ടെന്ന് ആളിപ്പടർന്നതിനാലും ബസ്സ്‌ മറിഞ്ഞത് വാതിലുകൾ അടിയിലായ രീതിയിലായതിനാലും രക്ഷാപ്രവർത്തകർ എത്തും മുൻപേ ദുരന്തം സംഭവിച്ചു കഴിഞ്ഞിരുന്നു. അപകടത്തിനു മുന്നേ ബസ് അമിതവേഗതയിൽ ആയിരുന്നു എന്നും മുന്നിൽ പോകുക ആയിരുന്ന KSRTC ബസിനെ മറികടക്കാൻ ഉള്ള ഡ്രൈവറുടെ ശ്രമം ആണ് അപകടത്തിലേക് നയിച്ചത് എന്നും അപകടത്തിൽ നിന്നും രക്ഷപെട്ട യാത്രക്കാർ മൊഴി നൽകി 

### അനന്തരഫലം
പൂക്കിപ്പറമ്പ് ബസ്സപകടത്തെ തുടർന്ന് ബസ്സ്‌ യാത്രികരുടെ സുരക്ഷയെ കുറിച്ച് വ്യാപകമായ ചർച്ചക്ക് വഴിയൊരുക്കി. വാതിലുകൾ അടിയിൽ വരുന്ന രീതിയിൽ മറിഞ്ഞതിനാലാണ് അപകടത്തിന്റെ വ്യാപ്തി വർധിച്ചത് എന്നതിനാൽ എമർജൻസി എക്സിറ്റ് ഡോറുകൾ എല്ലാ ബസ്സുകളിലും നിർബന്ധമായും ഉണ്ടായിരിക്കണമെന്ന് വിജ്ഞാപനം ഇറങ്ങി. അപകടത്തിൽ മരിച്ചവരിൽ കൂടുതലും മുൻഭാഗത്തിരുന്ന സ്ത്രീകളായതിനാൽ സ്ത്രീകളുടെ സീറ്റുകൾ പിൻഭാഗത്തേക്ക് മാറ്റിയെങ്കിലും പ്രായോഗികമല്ലാത്തതിനാൽ ഏതാനും ദിവസങ്ങൾക്കകം പഴയപടിയാക്കി.

## അവലംബം
http://www.madhyamam.com/news/344357/150310 

വർഗ്ഗം:കേരളത്തിൽ നടന്ന ദുരന്തസംഭവങ്ങൾ
പൊക്കുന്ന്

കോഴിക്കോട് ജില്ലയിലെ കോഴികോട് നഗരത്തിലെ ഒരു പ്രദേശമാണു **പൊക്കുന്ന്**. സാമൂതിരി ഗുരുവായൂരപ്പൻ കോളേജ് ഇവിടെ സ്ഥിതിചെയ്യുന്നു.

വർഗ്ഗം:കോഴിക്കോട് ജില്ലയിലെ സ്ഥലങ്ങൾ
കൂവഗം

തമിഴ്‍നാട്ടിലെ വില്ലുപുരം ജില്ലയിലെ ഉൽഉണ്ടൂർപേട്ട് താലൂക്കിൽ സ്ഥിതിചെയ്യുന്ന ഒരു ഗ്രാമമാണ് **കൂവഗം**. തമിഴ് മാസമായ ചിത്തിരൈ (ഏപ്രിൽ/മെയ്) മാസത്തിൽ, 15 ദിവസം നീണ്ടുനില്ക്കുന്ന, ഹിജഡകളുടെ വാർഷിക സംഗമോത്സവം കൊണ്ട് ശ്രദ്ധേയമാണ് ഈ ഗ്രാമം. ഇരാവാൻ പ്രതിഷ്ഠയായുള്ള കൂത്താണ്ടവർ കോവിലിലാണ് ഈ ഉത്സവം അരങ്ങേറുന്നത്.

വർഗ്ഗം:തമിഴ്‌നാട്ടിലെ ഗ്രാമങ്ങൾ
വിദ്വാൻ ഇളയ തമ്പുരാൻ

വിദ്വാൻ ഇളയ തമ്പുരാൻ ഗുരുകുലം ആയി അറിയപ്പെട്ടിരുന്ന കൊടുങ്ങല്ലൂർ രാജവംശത്തിലെ വളരെ ശ്രേഷ്ഠനായ ഗുരുവായിരുന്നു.  ഇദ്ദേഹം സ്വാതി തിരുനാളിന്റെ സമകാലീനനായിരുന്നു.  ഇദ്ദേഹം സംസ്കൃതത്തിലും മലയാളത്തിലും പുസ്തകങ്ങൾ രചിച്ചിട്ടുണ്ട്.   ഗോദവർമ്മ എന്നായിരുന്നു യഥാർത്ഥനാമം. 1800 ൽ ജനിച്ച ഇദ്ദേഹം 1851 വരെ ജീവിച്ചിരുന്നു. 

## കൃതികൾ

* രസസദനം ഭാണം
* ബാല്യുത്ഭവം
* ശ്രീരാമചരിതം
* ദശാവതാരദശകം 
* ത്രിപുരദഹനം
* ദേവദേവേശ്വരാഷ്ടകം
* മുരരിപുസ്തോത്രം
* ഹേത്വാഭാസനവകം
* അശൌചദശകം 
* അശൌചഷോഡശകം 
* അശൌചദീപകം എന്ന ഗ്രന്ഥത്തിന്റെ വ്യാഖ്യാനം 
* ഭാസ്കരീയഗണിതവ്യഖ്യാനം 
* അഹല്യാമോക്ഷം 
* ഗരുഡചയനപ്രമാണം 
* ഗോളദ്ധ്യായവ്യാഖ്യാനം 

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:മലയാളകവികൾ
വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ
ഭാഗവതർ കുഞ്ഞുണ്ണി തമ്പുരാൻ

**ഭാഗവതർ കുഞ്ഞുണ്ണി തമ്പുരാൻ** കൊടുങ്ങല്ലൂർ ഗുരുകുലത്തിലെ പ്രധാന ഗുരുക്കന്മാരിൽ ഒരാളായിരുന്നു. ആധുനിക കഥകളിയുടെ പിതാവ് എന്ന് വിശേഷിപ്പിക്കപ്പെടുന്ന  പട്ടിക്കാംതൊടി രാവുണ്ണി മേനോന്റെ ഗുരുവാണ്.  കലാമണ്ഡലത്തിന്റെ ഭാഗവതർ കുഞ്ഞുണ്ണി തമ്പുരാൻ എൻഡോവ്മെന്റ് സമ്മാനം ഇദ്ദേഹത്തിന്റെ സ്മരണയ്ക്കാണ്.   നാട്യശാസ്ത്രത്തിലും അഭിനയത്തിലും ഇദ്ദേഹമാണ് അമ്മന്നൂർ മാധവചാക്യാരുടെ ഗുരുനാട്യശാസ്ത്രത്തിൽ പട്ടിക്കാം തൊടി രാവുണ്ണി മേനോൻ ഇദ്ദേഹത്തിന്റെ ശിഷ്യനായിരുന്നു

## അവലംബം


വർഗ്ഗം:കഥകളി നടന്മാർ
വർഗ്ഗം:അപൂർണ്ണ ജീവചരിത്രങ്ങൾ
തലക്കോട്ടുകര

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **തലക്കോട്ടുകര**. ചൂണ്ടൽ ഗ്രാമപഞ്ചായത്തിന്റെയും വേലൂർ ഗ്രാമപഞ്ചായത്തിന്റെയും പരിധിയിലാണ് ഈ ഗ്രാമം സ്ഥിതിചെയ്യുന്നത്. തൃശ്ശൂർ ജില്ലയിലെ പ്രമുഖ സ്വകാര്യ സ്വാശ്രയ എഞ്ചിനീയറിംഗ് കോളേജായ വിദ്യ അക്കാദമി ഓഫ് സയൻസ് ആൻ‌ഡ് ടെക്നോളജി ഇവിടെ സ്ഥിതിചെയ്യുന്നു.
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഭട്ടൻ തമ്പുരാൻ

ഭട്ടൻ  തമ്പുരാൻ ഗുരുകുലം ആയി അറിയപ്പെട്ടിരുന്ന കൊടുങ്ങല്ലൂർ രാജവംശത്തിലെ പ്രധാനഗുരുക്കന്മാരിൽ ഒരാളായിരുന്നു. മാണി മാധവചാക്യാർ, ഭട്ടൻ തമ്പുരാൻ  കൊടുത്ത മോതിരം ഏറ്റവും വിലമതിക്കുന്ന സമ്മാനമായി കണക്കാക്കിയിരുന്നു 

ഇദ്ദേഹത്തിനു പല വിഷയങ്ങളിലും പാണ്ഡിത്യമുണ്ടായിന്നു. ആ പാണ്ഡിത്യത്തിന്റെ ആദരവായാണ്, അദ്ദേഹം ഭട്ടൻ എന്ന് അറിയപ്പെട്ടിരുന്നത്. അന്നത്തെ വൈസ്രോയ് അദ്ദേഹത്തിന്റെ വിവിധവിഷയങ്ങളിലെ പാണ്ഡിത്യം പരിഗണിച്ച് *മഹാമഹോപാദ്ധ്യായ* എന്ന ബഹുമതിപ്പേരും കൊടുത്തുവത്രെ.

## അവലംബം


വർഗ്ഗം:അപൂർണ്ണ ജീവചരിത്രങ്ങൾ
കമീൽ മുഫാത്ത്

നിരവധി അന്തർദേശീയ നീന്തൽ മത്സരങ്ങളിൽ വിജയിച്ച താരമായിരുന്നു **കമീൽ മുഫാത്ത്**(28 ഒക്ടോബർ 1989 – 9 മാർച്ച് 2015). പതിനഞ്ചു വയസുള്ളപ്പോൾ  ലോറെ മനോദു എന്ന ഒളിപിക് താരത്തെ തോൽപ്പിച്ചു. പിന്നീടു ഫ്രാൻസിലെ സെലിബ്രിറ്റി കായികതാരമായി ഉയർന്നു.

## ജീവിതരേഖ
2012 ലണ്ടൻ ഒളിംപിക്സിൽ നീന്തലിൽ സ്വർണമുൾപ്പെടെ മൂന്നു മെഡലുകൾ നേടി. അർജന്റീനയിലെ ബ്യൂനസ് ഐറിസിൽ നടന്ന റിയാലിറ്റി ഷോ ചിത്രീകരണത്തിനിടെ ഹെലികോപ്ടറുകൾ ആകാശത്തു കൂട്ടിയിടിച്ചുണ്ടായ അപകടത്തിൽ മരണമടഞ്ഞു. 
## പുരസ്കാരങ്ങൾ
* 2012 ലണ്ടൻ ഒളിംപിക്സിൽ നീന്തലിൽ സ്വർണമുൾപ്പെടെ മൂന്നു മെഡലുകൾ
## അവലംബം

## പുറം കണ്ണികൾ

വർഗ്ഗം:നീന്തൽ താരങ്ങൾ
വർഗ്ഗം:1989-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഒക്ടോബർ 28-ന് ജനിച്ചവർ
വർഗ്ഗം:മാർച്ച് 9-ന് മരിച്ചവർ
വർഗ്ഗം:ഒളിമ്പിക് സ്വർണമെഡൽ ജേതാക്കൾ
വർഗ്ഗം:ഫ്രാൻസ്
ഫ്ലോറെൻസ് അർതോ

ഒറ്റയ്ക്ക് പായ്ക്കപ്പലിൽ,  അറ്റ്‌ലാന്റിക് മുറിച്ചുകടന്ന വനിതയായിരുന്നു **ഫ്ലോറെൻസ് അർതോ** (28 ഒക്ടോബർ 1957 – 9 മാർച്ച് 2015). 'അറ്റ്ലാന്റിക്കിന്റെ പ്രതിശ്രുതവധു എന്ന വിളിപ്പേരിലറിയപ്പെട്ടു. 2011ൽ മെഡിറ്ററേനിയൻ സമുദ്രയാത്രയ്ക്കിടെ പായ്ക്കപ്പലിൽനിന്നു വെള്ളത്തിൽ വീണ് മരണത്തോടു മുഖാമുഖം കണ്ട ഫ്ലോറെൻസ് ഉടൻ തന്നെ അമ്മയുമായി ഫോണിൽ ബന്ധപ്പെട്ടു. രക്ഷാസംഘമെത്തിയാണ് കരയിലെത്തിയത്. 'ഡ്രോപ്ഡ് എന്ന യൂറോപ്പിലെ ജനപ്രിയ റിയാലിറ്റി ഷോയുടെ ചിത്രീകരണത്തിനിടെ ഹെലികോപ്റ്റർ അപകടത്തിൽ കൊല്ലപ്പെട്ടു.
## അവലംബം


വർഗ്ഗം:കായികതാരങ്ങൾ
വർഗ്ഗം:1957-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഒക്ടോബർ 28-ന് ജനിച്ചവർ
വർഗ്ഗം:മാർച്ച് 9-ന് മരിച്ചവർ
അലെക്സിസ് വാസ്റ്റിൻ

ഒരു ഫ്രഞ്ച് ബോക്സർ താരമായിരുന്നു **അലെക്സിസ് വാസ്റ്റിൻ** (1986 നവംബർ 17- 2015 മാർച്ച് 10).2008 ഒളിമ്പിക്സിൽ ബോക്സിങ്ങിൽ  വെങ്കല മെഡൽ നേടിയ വാസ്റ്റിൻ 2012 ഒളിമ്പിക്സിലും പങ്കെടുത്തിട്ടുണ്ട്.2015 മാർച്ചിൽ അർജന്റീനയിലെ ബ്യൂനസ് ഐറിസിൽ നടന്ന റിയാലിറ്റി ഷോ ചിത്രീകരണത്തിനിടെ ഹെലികോപ്ടറുകൾ ആകാശത്തു കൂട്ടിയിടിച്ചുണ്ടായ അപകടത്തിൽ വാസ്റ്റിൻ മരണമടഞ്ഞു.

## അവലംബം

## പുറം കണ്ണികൾ
* 2004 results

വർഗ്ഗം:1986-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ
വർഗ്ഗം:ബോക്സിങ് താരങ്ങൾ
വർഗ്ഗം:ഫ്രഞ്ചുകാർ
വർഗ്ഗം:മാർച്ച് 9-ന് മരിച്ചവർ
അവോഷിമ ദ്വീപ്

ദക്ഷിണജപ്പാനിലെ മിയാസക്കിയിൽ സ്ഥിതി ചെയ്യുന്ന ദ്വീപാണ് **അവോഷിമ ദ്വീപ് **. 11 ഏക്കറാണ് ദ്വീപിന്റെ ആകെ വിസ്തീർണ്ണം, 6 മീറ്ററാണ് ദ്വീപിന്റെ ആകെ ഉയരം. ഷിന്റൊ മതത്തിന്റെ ആരാധനാലയത്തിന്റെ ഭാഗമാണ് ദ്വീപ്. നിരവധി പൂച്ചകളാണ് ദ്വീപിലെ പ്രധാന ആകർഷണം. 900 ആളുകൾ മാത്രമാണ് മുൻപ് ഇവിടെ താമസിച്ചിരുന്നത്. എന്നാൽ ഇപ്പോൾ 22 പേർ മാത്രമാണ് ഉള്ളത്. 

## അവലംബം

## പുറത്തേക്കുള്ള കണ്ണികൾ
*
* ചിത്രങ്ങൾ

വർഗ്ഗം:ജപ്പാനിലെ ദ്വീപുകൾ
അന്ന ചാപ്‌മാൻ

ഒരു റഷ്യൻ ഹാക്കറും ചാരവനിതയുമാണ് അന്ന **ചാപ്‌മാൻ**. റഷ്യൻ ഫെഡറേഷന്റെ ഇന്റലിജൻസ് ഏജൻസിയുടെ ഭാഗമായി ഇല്ലീഗൽസ് പ്രോഗ്രാം എന്ന ചാരസംഘടനയുടെ ഭാഗമായി പ്രവർത്തിച്ചിരുന്ന ഇവർ മറ്റ് ഒൻപത് കൂട്ടാളികൾക്കൊപ്പം  2010 ജൂൺ 27നു അറസ്റ്റ് ചെയ്യപ്പെട്ടു. 2010 ജൂലൈയിൽ റഷ്യയും അമേരിക്കയും തമ്മിൽ തടവിലുള്ളവരെ പരസ്പരം കൈമാറുന്നതിനുള്ള തീരുമാനത്തിലൂടെ ഇവർ തിരികെ റഷ്യയിലെത്തിച്ചേർന്നു. 

വാഷിങ്ടണിലെ മുൻ റഷ്യൻ നയതന്ത്രജ്ഞന്റെ മകളാണ് മുപ്പത്തിരണ്ടുകാരിയായി അന്ന ചാപ്മാൻ. ബ്രിട്ടീഷ് വ്യവസായിയുമായി വിവാഹമോചനം നേടിയ ശേഷം അമേരിക്കയിലെത്തി റിയൽ എസ്റ്റേറ്റ് ബിസിനസ് സ്ഥാപിച്ച അന്ന ചാപ്മാൻ, യുഎസ് സമൂഹത്തിൽ അതിസമർഥമായി അലിഞ്ഞു ചേരുകയും ഭരണകൂടത്തിന് അകത്തും പുറത്തുമുള്ള ഒട്ടേറെ ഉന്നതരുമായി അടുത്ത ചങ്ങാത്തം സ്ഥാപിക്കുകയും ചെയ്തിരുന്നു. സൗന്ദര്യവും ബുദ്ധിയും സംയോജിപ്പിച്ച് ചാരവൃത്തി നടത്തുകയായിരുന്നു ഇവരുടെ രീതി. 

അറസ്റ്റിനെത്തുടർന്ന് വൻ പ്രസിദ്ധിയാണ് ഇവർക്ക് ലഭിച്ചത്. മാധ്യമങ്ങൾ ഇവരെ 'റെഡ് അണ്ടർ ദ് ബെഡ്' (ഒരു മുതലാളിത്ത രാജ്യത്ത് കടന്നുകൂടിയ കമ്മ്യൂണിസ്റ്റ് സാന്നിധ്യം) എന്ന് വിശേഷിപ്പിച്ചു. അമേരിക്കയിൽ നിന്ന് മറ്റ് ഒമ്പതു ചാരൻമാർക്കൊപ്പം റഷ്യയിലേക്കു നാടുകടത്തപ്പെട്ട അന്നയ്ക്കു വീരോചിതമായ വരവേൽപ്പാണ് റഷ്യ നൽകിയത്. വിശിഷ്ട സേവനത്തിനു റഷ്യൻ പ്രസിഡന്റിന്റെ ഉന്നത സൈനിക ബഹുമതിയും അന്നയ്ക് ലഭിച്ചത്. ചുവന്ന തലമുടിക്കാരിയായ റഷ്യൻ ചാരസുന്ദരി എന്നറിയപ്പെടുന്ന ഇവർ ഇതിനിടെ അന്ന രാഷ്ര്‌ടീയത്തിലേക്ക് വരുന്നതായും വാർത്ത വന്നിരുന്നു. ഏറ്റവും സൗന്ദര്യമുള്ള ഹാക്കർ യുവതികളുടെ പട്ടികയിൽ ഇവർ പലവട്ടം സ്ഥാനം പിടിച്ചിട്ടുണ്ട്.    2003-ൽ ലണ്ടനിലേക്ക് പോയ അന്ന അവിടെവെച്ച് അലക്‌സ് ചാപ്മാനെ വിവാഹം കഴിച്ചെങ്കിലും പിന്നീടവർ വേർപിരിഞ്ഞു. ഇപ്പോൾ മോസ്‌കോയിൽ മോഡലാണ് അന്ന. 
സീക്രട്ട്‌സ്‌ ഓഫ്‌ ദ്‌ വേൾഡ്‌' എന്ന ടിവി ഷോയുടെ അവതാരകയുമാണ്
2013ൽ എഡ്വേഡ് സ്നോഡനോട് വിവാഹാഭ്യർത്ഥന നടത്തിയതോടെ ഇവർ വീണ്ടും വാർത്തയിൽ നിറഞ്ഞു.
## അവലംബം


വർഗ്ഗം:റഷ്യൻ ചാരപ്രവർത്തകർ
വർഗ്ഗം:1982-ൽ ജനിച്ചവർ
വർഗ്ഗം:ഫെബ്രുവരി 23-ന് ജനിച്ചവർ
വർഗ്ഗം:സ്ത്രീകൾ
ചിയ്യാരം

തൃശ്ശൂർ മുൻസിപ്പൽ കോർപ്പറേഷന്റെ 32, 33 വാർഡുകൾ ഉൾപ്പെടുന്ന സ്ഥലമാണ് **ചിയ്യാരം**.

## പ്രധാന സ്ഥാപനങ്ങൾ

* ചിയ്യാരം ഗ്രാമീണ വായനശാല 
* വിജയമാതാ ദേവാലയം 
* മാധവപുരം ക്ഷേത്രം 
* സെന്റ് മേരീസ് കോൺവെന്റ് യു .പി . സ്‌കൂൾ 
* നവീന ആർട്സ് ക്ലബ്ബ്  
* വില്ലേജ് പോസ്റ്റ് ഓഫീസ്     
* കാരമുക്ക് ഭഗവതി ക്ഷേത്രം 
തിരുത്തുരു മഹാദേവ ക്ഷേത്രം

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
വി.ടി. ബൽറാം

ഒരു ഇന്ത്യൻ രാഷ്ട്രീയ പ്രവർത്തനകനാണ് **വി.ടി.ബൽറാം**. കേരളത്തിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകനായ ഇദ്ദേഹം പതുമൂന്ന്, പതിനാല് കേരള നിയമസഭകളിൽ തൃത്താല മണ്ഡലത്തിൽ നിന്നുള്ള നിയമസഭാ സാമാജികനായിരുന്നു.

## ജീവിതരേഖ
കിടുവത്ത്‌ ശ്രീനാരായണന്റെയും വി.ടി. സരസ്വതിയുടെയും മകനായി 1978 മേയ് 21ന് തൃത്താലക്കടുത്ത്‌ ഒതളൂരിൽ ജനനം. അഞ്ചാം ക്ലാസ്‌ വരെ കല്ലടത്തൂർ ഗോഖലെ ഗവ. ഹൈസ്കൂളിലും തുടർന്ന് പാലക്കാട്‌ മലമ്പുഴ, രാജസ്ഥാനിലെ ജാലാവാർ എന്നിവിടങ്ങളിലെ ജവഹർ നവോദയ വിദ്യാലയങ്ങളിലുമായി പ്ലസ്‌ ടു വരെ സ്കൂൾ വിദ്യാഭ്യാസം. തുടർന്ന് ഗുരുവായൂർ ശ്രീകൃഷ്ണ കോളേജിൽ നിന്ന് കാലിക്കറ്റ്‌ യൂണിവേഴ്സിറ്റിയിലെ ഒന്നാം റാങ്കോടെ 1998ൽ കെമിസ്ട്രി ബിരുദം നേടി. തൃശൂർ ഗവ. എഞ്ചിനീയറിംഗ്‌ കോളേജിൽ നിന്ന് ഇലക്ട്രിക്കൽ ആൻഡ്‌ ഇലക്ട്രോണിക്സ്‌ എഞ്ചിനീയറിംഗിൽ ബി.ടെക്‌ ബിരുദം, കാലിക്കറ്റ്‌ യൂണിവേഴ്സിറ്റി കാമ്പസിലെ ഡിപ്പാർട്ട്മെന്റിൽ നിന്ന് എം.ബി.എ. ബിരുദം, തൃശൂർ ഗവ. ലോ കോളേജിൽ നിന്ന് എൽ.എൽ.ബി. ബിരുദം എന്നിവയിൽ ഉന്നതവിജയം. കുറച്ചുകാലം തൃശൂർ ബാറിൽ അഭിഭാഷകനായി പ്രാക്റ്റീസ്‌ ചെയ്തു.

വിവാഹിതനാണു. ഭാര്യ അനുപമ. രണ്ട്‌ മക്കൾ: മകൻ അദ്വൈത്‌ മാനവ്‌, മകൾ അവന്തിക.

## വഹിച്ച  പദവികൾ
യൂത്ത്‌ കോൺഗ്രസ്‌ സംസ്ഥാന ജനറൽ സെക്രട്ടറി, സംസ്ഥാന സെക്രട്ടറി, കെ.എസ്‌.യു. സംസ്ഥാന കമ്മിറ്റി പ്രസിദ്ധീകരണമായ 'കലാശാല'യുടെ ചീഫ്‌ എഡിറ്റർ, കാലിക്കറ്റ്‌ സർവ്വകലാശാല സെനറ്റ്‌ അംഗം, യൂണിവേഴ്സിറ്റി യൂണിയൻ കൗൺസിലർ എന്നീ നിലകളിൽ വിദ്യാർത്ഥി, യുവജന സംഘടനാ പ്രവർത്തന കാലത്ത്‌ പ്രവർത്തിച്ചു. ഇപ്പോൾ എഐസിസി അംഗവും കെ.പി.സി.സി. എക്സിക്യൂട്ടീവിലെ പ്രത്യേക ക്ഷണിതാവുമാണ്. എ.ഐ.സി.സി മാധ്യമ പാനലിസ്റ്റുകളിലൊരാളായും ഇടക്കാലത്ത്‌ പ്രവർത്തിച്ചു.

രണ്ട് വട്ടം തൃത്താലമണ്ഡലത്തെ നിയമസഭയിൽ പ്രതിനിധീകരിച്ച ബൽറാം, 2021 ഏപ്രിലിൽ നടന്ന നിയമസഭ തിരഞ്ഞെടുപ്പിൽ സി.പി.എമ്മിലെ എം.ബി.രാജേഷിനോട് പരാജയപ്പെട്ടു. കൊച്ചിൻ ശാസ്ത്ര സാങ്കേതിക സർവ്വകലാശാല സെനറ്റ്‌ അംഗം, സ്റ്റേറ്റ്‌ കൗൺസിൽ ഫോർ വൊക്കേഷണൽ ട്രെയിനിംഗ്‌ അംഗം, സ്റ്റേറ്റ്‌ ഫുഡ്‌ അഡ്വൈസറി കൗൺസിൽ അംഗം എന്നീ നിലകളിലും പ്രവർത്തിച്ച്‌ വരുന്നു.

## വിവാദങ്ങൾ
എകെജി, കെ.ആ‍ർ. മീര, അശോകൻ ചരുവിൽ എന്നിവർക്കെതിരായ ഫെയ്‌സ്ബുക്ക്  പോസ്റ്റുകൾ വിവാദങ്ങൾ ഉയർത്തി.

## അവലംബം

## പുറം കണ്ണികൾ
# നിയമസഭാ വെബ്സൈറ്റ് വി.ടി. ബൽറാമിനെ കുറിച്ച് 
# വി.ടി. ബൽറാമിന്റെ ഔദ്യോഗിക വെബ്സൈറ്റ് 
# വി.ടി. ബൽറാമിന്റെ ഔദ്യോഗിക ഫേസ്ബുക്ക്‌ പേജ്

വർഗ്ഗം:1978-ൽ ജനിച്ചവർ
വർഗ്ഗം:മേയ് 21-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
ഇന്ദ്രവംശാ

മലയാളവ്യാകരണത്തിലെ ഒരു വൃത്തമാണ്‌ ഇന്ദ്രവംശ. ഇത് ഒരു സംസ്കൃതവൃത്തമാണ്. സംസ്കൃതത്തിൽ ഇത് ഇന്ദ്രവംശാ (इन्द्रवंशा) എന്നറിയപ്പെടുന്നു.
## ലക്ഷണം
ലക്ഷണം മലയാളത്തിൽ:

ലക്ഷണം സംസ്കൃതത്തിൽ:

രണ്ട് തഗണങ്ങളും തുടർന്ന് ജഗണവും രഗണവും ക്രമേണ വരുന്നത് ഇന്ദ്രവംശ എന്ന വൃത്തം. 

ത ത ജ ര എന്നീ ക്രമത്തിൽ നാലു ഗണങ്ങളും വന്നാൽ ഇന്ദ്രവംശയാകും. പേരിൽ ഇതിനോടു സാദൃശ്യമുള്ള മറ്റൊരു വൃത്തമാണ്‌ ഇന്ദ്രവജ്ര; പക്ഷേ ഇത് തൃഷ്ടുപ് ഛന്ദസ്സിൽ ഉൾപ്പെടുന്ന വ‍ൃത്തമാണ്. ഒരു പാദത്തിൽ പതിനൊന്ന് അക്ഷരങ്ങൾ മാത്രമേയുള്ളൂ. എന്നാൽ ഇന്ദ്രവംശ ജഗതി ഛന്ദസ്സാണ്. പാദത്തിൽ പന്ത്രണ്ട് അക്ഷരങ്ങളുണ്ട്. ഇന്ദ്രവജ്രയിൽ ത ത ജ എന്നീ ഗണങ്ങൾക്കുശേഷം രണ്ട് ഗുരുക്കൾ വരണം.

## ഉദാഹരണങ്ങൾ

ഉദാ:-1(സംസ്കൃതം)

## ഇവകൂടി കാണുക
* ഇന്ദ്രവജ്ര
* ഉപേന്ദ്രവജ്ര
* ഉപജാതി

## കുറിപ്പുകൾ
ഒരു വരിയിൽ  ഇന്ദ്രവംശയുംഅടുത്തവരിയിൽ വംശസ്ഥവും  വന്നാൽ ഉണ്ടാകുന്ന വൃത്തമാണ്‌ ഉപജാതി. ഇവ്വിധം ഇന്ദ്രവജ്രയും ഉപേന്ദ്രവജ്രയും വരുന്നത് മറ്റൊരു ഉപജാതിയാണ്‌.

## ആധാരങ്ങൾ
ദാർ എസ് സലാം

ടാൻസാനിയയിലെ ഏറ്റവും വലിയ നഗരമാണ് **ദാർ എസ് സലാം** **.അറബിപദമായ ദാർ എസ് സലാമിന് 'ശാന്തിയുടെ സങ്കേതം' എന്നാണ് അർഥം. ടാൻസാനിയയുടെ മുൻ തലസ്ഥാനം കൂടിയായ ഈ നഗരം പൂർവാഫ്രിക്കയിലെ പ്രധാന തുറമുഖ നഗരങ്ങളിലൊന്നുകൂടിയാണ്.  . ഇന്ത്യൻ മഹാസമുദ്രതീരത്ത് സാൻസിബാർദ്വീപിന് തെക്കായി സ്ഥിതിചെയ്യുന്നു.

## അവലംബം
വർഗ്ഗം:ആഫ്രിക്കയിലെ തുറമുഖനഗരങ്ങൾ
വർഗ്ഗം:ടാൻസാനിയ
ഡിപ്കാടി മൊണ്ടാനം

കാഴ്ചയിൽ ഉള്ളിച്ചെടിയുമായി സാമ്യമുള്ളതാണ് **ഡിപ്കാടി മൊണ്ടാനം** . തൂങ്ങിക്കിടക്കുന്ന തൂവെള്ളപ്പൂക്കളുള്ളതാണ് ഈ സസ്യം. ഹയാസിന്തേസിയ (*Scilloideae*) കുടുംബത്തിൽപ്പെട്ട ഈ ചെടി കേരളത്തിൽ പാലക്കാട്, നെല്ലിയാമ്പതി മലനിരകളിലെ സീതാർകുണ്ടിന് താഴെയുള്ള വേങ്ങപ്പാറയിൽ 2013 ൽ കണ്ടെത്തിയിരുന്നു.
## അവലംബം


വർഗ്ഗം:ഹയാസിന്തേസിയ
വർഗ്ഗം:സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:ഡിപ്കാടി
സർദാരാ സിംഗ്

**സർദാരാ സിംഗ്** അല്ലെങ്കിൽ **സർദാർ സിംഗ്** ഇന്ത്യയിലെ ഒരു ഹോക്കി കളിക്കാരൻ ആണ്. ഇന്ത്യൻ ഹോക്കി ടീമിന്റെ ക്യാപ്റ്റനാണ് സർദാരാ സിംഗ് ഇപ്പോൾ. 2015ൽ രാജ്യം ഇദ്ദേഹത്തെ പത്മശ്രീ നലകി അദ്ദേഹത്തെ ആദരിച്ചു.
## കിട്ടിയ പുരസ്കാരങ്ങൾ
*പത്മശ്രീ - 2015
*പ്ലേയർ ഓഫ് ടൂർണ്ണമെന്റ് - 2012ലെ സാൽതാൻ അസ്ലാൻ ഷാ കപ്പ് 

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:1986-ൽ ജനിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
കാമിനിറ്റോ ഡെൽ റെയ്

സ്പെയിനിലെ മഡ്രിഡിൽ സ്ഥിതി ചെയ്യുന്ന ചെയ്യുന്ന ദുർഘടമായ നടപ്പാതയാണ് **കാമിനിറ്റോ ഡെൽ റെയ്**. **രാജാവിന്റെ പാത** എന്നും ഇതറിയപ്പെടുന്നു. 1901-ൽ ഹൈഡ്രോ ഇലക്ടിക് പവർ പ്ലാന്റിലേക്ക് ജോലിക്കാർക്ക് പോകാൻ നിർമ്മിച്ച പാതയാണിത്. മൂന്നു കിലോമീറ്റർ നീളമുള്ള പാത 100 മീറ്റർ ഉയരത്തിലാണ് സ്ഥാപിച്ചിരിക്കുനന്ത്. 1905-ൽ ഇതിന്റെ നിർമ്മാണം പൂർത്തിയായി. തുടർച്ചയായ അപകട മരണങ്ങൾ മൂലം ഈ പാത ഭാഗികമായി മുൻപ് അടച്ചിരുന്നു. 2011 മുതൽ 2015 വരെ നിർമ്മാണപ്രവർത്തനങ്ങൾ നടത്തി പാത വീണ്ടും മാർച്ച് 29-ന് തുറക്കും. 1921-ൽ അൽഫോൻസോ പതിനാലാമൻ രാജാവ് നടപ്പാതയിലൂടെ നടന്ന് ഉദ്ഘാടനം ചെയ്തു.
## അവലംബം

## പുറത്തേക്കുള്ള കണ്ണികൾ

* Tourist Information for the El Chorro, Camino del Rey and Gudalhorce reservoirs in English
* Caminito del Rey travel information
* ''Video of Caminito del Rey 2013''
* ''3D Virtual Tour'', 20/03/2011
* Traversing the legendary Camino del Rey 

വർഗ്ഗം:സ്പെയിനിലെ നടപ്പാതകൾ
സാരൂബം ബിമോല കുമാരി ദേവി

**സാരൂബം ബിമോല കുമാരി ദേവി** ഒരിന്ത്യൻ ഭിഷഗ്വരയാണ്.1979 മുതൽ മണിപ്പാൽ സ്റ്റേറ്റ് മെഡിക്കൽ സർവ്വീസിൽ സേവനമനുഷ്ഠിക്കുന്നു.2014-ൽ ഡോ.ബി.ആർ.അംബേദ്കർ പുരസ്കാരം ലഭിച്ചു. ഗ്രാമപ്രദേശങ്ങളിലെ സ്തുത്യർഹ സേവനം കണക്കിലെടുത്ത് 2015-ൽ ഇന്ത്യൻ ഗവണ്മെന്റ് പത്മശ്രീ പുരസ്കാരം നൽകി ആദരിച്ചു.
## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
താരാ ബാലഗോപാൽ

ഭരതനാട്യനർത്തകി, സംഗീതജ്ഞ, അദ്ധ്യാപിക എന്നീ നിലകളിൽ പ്രശസ്തയാണ് **താരാ ബാലഗോപാൽ**. ആംഗലേയം *Tara Balgopal*. ഗാന്ധിജിയുമായും നെഹ്രു കുടുംബവുമായും വളരെയധികം ബന്ധമുണ്ടായിരുന്ന ഇവരെ മൗണ്ട് ബാറ്റൻ ഇന്ത്യയിലെ റ്റുലിപ്‌ പുഷ്പം എന്നാണ് വിശേഷിപ്പിച്ചിരുന്നത്.
## അവലംബം


വർഗ്ഗം:നർത്തകർ
വർഗ്ഗം:സംഗീതജ്ഞർ - അപൂർണ്ണലേഖനങ്ങൾ
ശോഭാ നായിഡു

ഇന്ത്യയിലെ ഒരു കുച്ചിപ്പുഡി നർത്തകിയാണ് **ശോഭാ നായിഡു**. ആന്ധ്രാപ്രദേശിൽ ജനിച്ച ശോഭാനായിഡു വളരെ ചെറുപ്പത്തിൽ തന്നെ നൃത്തം അഭ്യസിച്ചിരുന്നു. നൃത്തത്തിനു നൽകിയ സംഭാവനകളെ മാനിച്ച് 1991-ൽ കേന്ദ്രസംഗീത നാടക അക്കാഡമി അവാർഡൂ ലഭിച്ചു. 2001-ൽ പത്മശ്രീ അവാർഡും ലഭിച്ചിട്ടുണ്ട്.

## അവലംബം


വർഗ്ഗം:ഇന്ത്യക്കാർ
വർഗ്ഗം:കുച്ചിപ്പുടി കലാകാരന്മാർ
വർഗ്ഗം:1956-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പോർട്ട് ലൂയിസ്

മൗറിഷ്യസിന്റെ തലസ്ഥാനമാണ് **പോർട്ട് ലൂയിസ്**,(). ഇത് പോർട്ട് ലൂയിസ് സിറ്റിലാണ് സ്ഥിതിചെയ്യുന്നത്. ഇത് മൗറിഷ്യസിൻെ സാംസ്കാരിക, രാഷ്ട്രീയ, സാമ്പത്തിക മേഖല മാത്രമല്ല, എറ്റവും ജനസംഖ്യയുളള നഗരവും ആണ്. 2012 ലെ സെൻസസ് പ്രകാരം പോർട്ട് ലൂയിസീലെ ജനസംഖ്യ 148,001 ആണ്.

## ചരിത്രം
1638 മുതൽ പോർട്ട് ലൂയിസ് ഒരു തുറമുഖ നഗരമായിരുന്നു.1735 മുതൽ ഫ്രഞ്ച് സർക്കാരിന്റെ കപ്പൽ നീരീക്ഷണനിലയം മൌറിഷ്യസീൽ  പ്രവർത്തിച്ചീരുന്നു. ഫ്രഞ്ച് കപ്പലുകൾക്ക് ഏഷ്യ, യൂറോപ്പ് യാത്രകൾ പ്രതീക്ഷയുടെ മുനമ്പ് വഴിയാക്കുന്നതിനായിരുന്നിത്. രാജാവ് ലൂയിസ് xv ൻെ ബഹുമാനാർത്ഥമാണ് പോർട്ട്‌  ലൂയിസ് ആ പേരു ലഭിച്ചത്.

## അവലംബം

വർഗ്ഗം:ആഫ്രിക്കയിലെ തലസ്ഥാനങ്ങൾ
സ്റ്റീവ് സ്മിത്ത്

ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് താരമാണ് **സ്റ്റീവ് പീറ്റർ ഡെവെരെക്സ് സ്മിത്ത്** എന്ന **സ്റ്റീവ് സ്മിത്ത്** (ജനനം 1989 ജൂൺ 2). ഓസ്ട്രേലിയൻ ടെസ്റ്റ് ക്രിക്കറ്റ് ടീം നായകൻ കൂടിയാണദ്ദേഹം.2010ൽ മെൽബണിൽ പാകിസ്താനെതിരെ നടന്ന ട്വന്റി20 മൽസരത്തിലൂടെ അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ച സ്മിത്ത് ഇന്ന് ക്രിക്കറ്റിന്റെ എല്ലാ മൽസരരൂപങ്ങളിലും തന്റെ വ്യക്തിമുദ്ര പതിപ്പിച്ചിട്ടുണ്ട്.ഒരു മികച്ച മധ്യനിര ബാറ്റ്സ്മാനും ലെഗ്ബ്രേക്ക് ബൗളറുമാണദ്ദേഹം.ആഭ്യന്തര ക്രിക്കറ്റിൽ ന്യൂ സൗത്ത് വെയിൽസ് ടീമിനു വേണ്ടി കളിക്കുന്ന സ്മിത്ത് ഐ.പി.എല്ലിൽ രാജസ്ഥാൻ റോയൽസ് താരമാണ്.പൂണെ വാരിയേർസ് ഇന്ത്യ,കൊച്ചി ടസ്കേഴ്സ് കേരള എന്നീ ടീമുകൾക്കു വേണ്ടിയും സ്മിത്ത് കളിച്ചിട്ടുണ്ട്.2015ൽ മൈക്കൽ ക്ലാർക്ക് വിരമിച്ചതിനെതുടർന്ന് സ്മിത്ത് ഓസ്ട്രേലിയയുടെ ടെസ്റ്റ് ടീം നായകനായി ചുമതലയേറ്റു.

### ടെസ്റ്റ് ശതകങ്ങൾ

### ഏകദിന ശതകങ്ങൾ

## അവലംബം

## പുറത്തേക്കുള്ള കണ്ണികൾ
* 
* 
* Player Ranking  at ICC Cricket

വർഗ്ഗം:1989-ൽ ജനിച്ചവർ
വർഗ്ഗം:ജൂൺ 2-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
കണ്ടാണശ്ശേരി

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **കണ്ടാണശ്ശേരി**. കണ്ടാണശ്ശേരി ഗ്രാമപഞ്ചായത്തിന്റെ ഭാഗമാണിത്.
## പേരിനു  പിന്നിൽ

## ഐതിഹ്യം
## വാഴാവിൽ ഭഗവതി ക്ഷേത്രം

## തോടുകൾ,കുളങ്ങൾ
## ജീവജാലങ്ങൾ
## സസ്യജാലങ്ങൾ

## സ്വാതന്ത്ര്യസമരചരിത്രം
## വിദ്യാഭ്യാസ സ്ഥാപനങ്ങൾ
## ആരാധനാലയങ്ങൾ
## പ്രശസ്ത വൃക്തികൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പെരിങ്ങാവ്

തൃശ്ശൂർ മുൻസിപ്പൽ കോർപ്പറേഷന്റെ വാർഡ് 5 ഉൾപ്പെടുന്ന സ്ഥലമാണ് **പെരിങ്ങാവ്**. പുഴയ്ക്കൽപ്പുഴയുടെ കരയിലാണ് ഈ സ്ഥലം സ്ഥിതിചെയ്യുന്നത്. പ്രസിദ്ധമായ പെരിങ്ങാവ് ധന്വന്തരിക്ഷേത്രം ഇവിടെയാണ്.

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
പിതൃമേധാവിത്വം

സ്ത്രീകളും ട്രാൻസ് ജൻഡറുകളും പ്രായം കുറഞ്ഞ വ്യക്തികളും പുരുഷന് അധീനരാണ് എന്ന കാഴ്ച്ചപ്പാടോ, അതിനെ അടിസ്ഥാനമാക്കിയുള്ള സാമൂഹ്യ സംവിധാനമോ ആണ് **പിതൃമേധാവിത്വം**.ഒരു പിതൃമേധാവിത്വ സമൂഹത്തിൽ സാമൂഹികവും രാഷ്ട്രീയവും സാമൂഹികവുമായ അധികാരങ്ങളെല്ലാം പുരുഷന്മാരിൽ നിക്ഷിപ്തമായിരിക്കും.മിക്കവാറും പിതൃമേധാവിത്വ സമൂഹങ്ങളിലെല്ലാം പിതൃദായക്രമമാണ് നിലനിൽക്കുന്നത്.

## അവലംബം

വർഗ്ഗം:ഫെമിനിസം
വർഗ്ഗം:സാമൂഹിക നരവംശശാസ്ത്രം
വർഗ്ഗം:ലിംഗ പഠനം
വർഗ്ഗം:ലിംഗം
കുച്ചിപ്പുടി, കൃഷ്ണ

ആന്ധ്രാപ്രദേശ് സംസ്ഥാനത്തിലെ കൃഷ്ണ ജില്ലയിലെ ഒരു ഗ്രാമമാണ് **കുച്ചിപ്പുടി**. ഇന്ത്യയിലെ തനതു നൃത്തരൂപമായ കുച്ചിപ്പുടി, ഈ ഗ്രാമത്തിൽ ഉത്ഭവിച്ചതാണെന്നു വിശ്വസിക്കപ്പെടുന്നു.

വർഗ്ഗം:ആന്ധ്രാപ്രദേശിലെ ഗ്രാമങ്ങൾ
കെ.കെ. ഉഷ

2000-2001 ൽ കേരള ഹൈക്കോടതിയിൽ ചീഫ് ജസ്റ്റീസായിരുന്നു **കെ.കെ. ഉഷ** (ജനനം ജൂലൈ 3 1939. ). കേരള ഹൈക്കോടതിയിൽ ചീഫ് ജസ്റ്റീസായ ആദ്യ മലയാളി വനിതയാണ്‌ കെ.കെ. ഉഷ. 2020 ഒക്ടോബര് 5 ന് അന്തരിച്ചു.

1961-ൽ അഭിഭാഷകവൃത്തി ആരംഭിച്ചു. 1979-ൽ  കേരള ഹൈക്കോടതിയിൽ ഗവണ്മെന്റ് പ്ലീഡറായി നിയമിതയായി.
1991 ഫെബ്രുവരി 25 മുതൽ ജൂലൈ 3 2001 വരെ കേരള ഹൈക്കോടതിയിൽ ജഡ്ജിയും 2000-2001ൽ  ചീഫ് ജസ്റ്റീസുമായിരുന്നു.

## അവലംബം

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:ജൂലൈ 3-ന് ജനിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:സ്ത്രീകൾ
വർഗ്ഗം:കേരള ഹൈക്കോടതി ചീഫ് ജസ്റ്റിസുമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 5-ന് മരിച്ചവർ
പെനെലൊപ്പി ക്രൂസ്

സ്പാനിഷ് അഭിനേത്രിയും മോഡലുമാണ് **പെനലോപ്പി ക്രൂസ് സാഞ്ചസ്** (; born April&nbsp;28, 1974). പെനെലോപ്പി , 15-ആം വയസ്സിൽ ഒരു ഏജന്റുമായി കരാറിലേർപ്പെടുകയും 16-ആം വയസ്സിൽ തന്നെ ടെലിവിഷനിൽ തന്റെ അഭിനയ ജീവിതത്തിന് തുടക്കം കുറിക്കുകയും ചെയ്തു. തൊട്ടടുത്ത വർഷം തന്നെ ജാമോൻ ജാമോൻ (1992) എന്ന ചിത്രത്തിലൂടെ ചലച്ചിത്രരംഗത്തെത്താനും ആ കഥാപാത്രത്തിലൂടെ തന്നെ നിരൂപക പ്രശംസ നേടാനും അവർക്ക് കഴിഞ്ഞു. 1990-കളിലേയും 2000-ലേയും പെനെലോപ്പിന്റെ പ്രധാന കഥാപാത്രങ്ങൾ ഓപ്പൺ യുവർ ഐസ് (1997), ദി ഹൈ-ലോ കൺട്രി (1999‌), ദി ഗേൾ ഓഫ് യുവർ ഡ്രീംസ് (2000), വുമൺ ഓൺ ടോപ്പ് (2000) എന്നീ ചിത്രങ്ങളിലായിരുന്നു. 2001-ലെ ചലച്ചിത്രങ്ങളായ വാനില സ്കൈ, ഓൾ ദി പ്രെറ്റി ഹോഴ്സസ്, ക്യാപ്റ്റൻ കോറെല്ലീസ് മാൻഡോലിൻ, ബ്ലോ എന്നീ ചിത്രങ്ങളിലെ പ്രകടനം പെനെലോപ്പിന് അംഗീകാരം നേടിക്കൊടുത്തു.

ഹാസ്യചിത്രമായ വേക്കിങ്ങ് അപ്പ് ഇൻ റെനോ (2002), ത്രില്ലർ ചിത്രമായ ഗോഥിക (2003), ക്രിസ്തുമസ് ചിത്രമായ നോയൽ (2004), സാഹസിക ചിത്രമായ സഹാറ (2005) മുതലായ വിവിധ വിഭാഗങ്ങളിൽ പെട്ട ചിത്രങ്ങളിൽ പിന്നീടവർ അഭിനയിച്ചു. 2006-ൽ പുറത്തിറങ്ങിയ വോൾവർ, 2009-ൽ പുറത്തിറങ്ങിയ നയൻ (Nine) എന്നീ ചിത്രങ്ങളിലെ കഥാപാത്രങ്ങൾ പെനെലോപ്പിന് നിരൂപകപ്രശംസയും ഗോൾഡൻ ഗ്ലോബ്, ഓസ്കാർ എന്നീ പുരസ്കാരങ്ങൾക്കുള്ള നാമനിർദ്ദേശവും നേടിക്കൊടുത്തു. 2008-ൽ, വിക്കി ക്രിസ്റ്റീന ബാഴ്സലോണ എന്ന ചിത്രത്തിലെ മരിയ എലേന എന്ന കഥാപാത്രമായുള്ള പ്രകടനത്തിന് അവർക്ക് മികച്ച സഹനടിക്കുള്ള അക്കാദമി പുരസ്കാരം ലഭിച്ചു. അതിലൂടെ അക്കാദമി പുരസ്കാരം ലഭിക്കുന്ന ആദ്യ സ്പാനിഷ് അഭിനേത്രിയും ഹോളിവുഡ് വാക്ക് ഓഫ് ഫെയിമിൽ ഒരു നക്ഷത്രം സ്വന്തമാക്കുന്ന ആദ്യ സ്പാനിഷ് അഭിനേത്രിയുമായി പെനെലോപ്പി മാറി.

## ചലച്ചിത്രങ്ങൾ

## അവലംബം
ഇന്ത്യൻ നാഷണൽ ലീഗ്

ഇന്ത്യയിലെ   ഒരു രാഷ്ട്രീയ കക്ഷിയാണ് ഇന്ത്യൻ നാഷണൽ  **ലീഗ്**.( ഐ എൻ എൽ )  ദീർഘകാലം മുസ്‌ലിം ലീഗിന്റെ സമുന്നത നേതാവും 35 വർഷക്കാലം ഇന്ത്യൻ പാർലമെന്റ് മെമ്പറുമായിരുന്ന ഇബ്രാഹിം സുലൈമാൻ സേട്ട് ആണ് 1994 ഏപ്രിൽ 23ന് ഇന്ത്യൻ നാഷണൽ ലീഗിന് രൂപം കൊടുക്കുന്നത്. ബാബരി മസ്ജിദ്‌ വിഷയത്തിൽ കോൺഗ്രസും മുസ്‌ലിം ലീഗും കാണിച്ച വഞ്ചനാത്മക നിലപാടിൽ പ്രതിഷേധിച്ച് ഇന്ത്യയിലെ വിവിധ സംസ്ഥാനങ്ങളിലെ 700ഓളം പ്രതിനിധികളുമായി മുസ്‌ലിം ലീഗിൽ നിന്ന് രാജിവെക്കുകയും ഡൽഹിയിലെ ഐവാനെ ഗാലിബ് ഹാളിൽ വെച്ച് പുതിയ പാർട്ടിക്ക് രൂപം കൊടുക്കുകയും ചെയ്തു. ഇന്ത്യയുടെ മതേതരത്വത്തിനേറ്റ പോറലാണ് ബാബരി മസ്ജിദ് ധ്വംസനമെന്നും മതാധിഷ്ഠിത രാഷ്ട്രീയ പ്രസ്ഥാനങ്ങൾക്ക് ഇനി പ്രസക്തിയില്ലെന്നും പ്രഖ്യാപിച്ചുകൊണ്ടാണ് അദ്ദേഹം സെക്കുലർ രാഷ്ട്രീയ പാർട്ടിയായ ഇന്ത്യൻ നാഷണൽ ലീഗിന് രൂപം നൽകുന്നത്.

## സ്വാധീനമുള്ള പ്രദേശങ്ങൾ
കേരളം, തമിഴ്നാട്, കർണാടക, ആന്ധ്രാ പ്രദേശ്‌, ഉത്തർ പ്രദേശ്‌, ബീഹാർ, പശ്ചിമ ബംഗാൾ, ദൽഹി എന്നിവയാണ് ഈ പാർട്ടിക്ക് സ്വാധീനമുള്ള പ്രദേശങ്ങൾ.

## പോഷക സംഘടനകൾ
*നാഷണൽ യൂത്ത് ലീഗ്
*നാഷണൽ സ്റ്റുഡന്റ്സ് ലീഗ്
*നാഷണൽ ലേബർ യൂണിയൻ
*ഇന്ത്യൻ മൈനോറിറ്റി കൾച്ചറൽ സെന്റർ  (ഐ.എം സി.സി.)
*നാഷണൽ വിമൻസ് ലീഗ്
*നാഷണൽ പ്രവാസി ലീഗ്
*നാഷണൽ വെൽഫയർ ലീഗ്,
*നാഷണൽ കിസാൻ ലീഗ് 

## നിയമനിർമ്മാണ സഭകളിൽ
കേരളത്തിൻറെ പതിനഞ്ചാം നിയമസഭയിൽ തുറമുഖം പുരാവസ്തു വകുപ്പ് മന്ത്രി (അഹമ്മദ് ദേവർകോവിൽ, കോഴിക്കോട് സൗത്ത് മണ്ഡലം എം എൽ എ ) തമിഴ്നാട്ടിലും കേരളത്തിലും കർണ്ണാടകയിലും ഐ.എൻ.എല്ലിന് എം.എൽ.എ.മാർ ഉണ്ടായിട്ടുണ്ട്. തമിഴ്നാട്ടിൽ അന്തരിച്ച ദേശീയ സെക്രട്ടറി എം.എ. ലത്തീഫിന്റെ നേതൃത്വത്തിൽ 5 ഉം കർണാടകയിലെ ഗുൽബർഗയിൽ നിന്ന് 1 ഉം കേരളത്തിൽ കോഴിക്കോട് സൗത്തിൽ 1 ഉം നിയമ സഭാംഗങ്ങൾ ഉണ്ടായിട്ടുണ്ട്.

## മുന്നണി രാഷ്ട്രീയം
പാർട്ടി രൂപീകരണം മുതൽ കേരളത്തിൽ 25 വർഷക്കാലം ഇടതുപക്ഷ ജനാധിപത്യ മുന്നണി യോടൊപ്പം തെരഞ്ഞെടുപ്പുകളെ നേരിട്ട ഐ.എൻ.എല്ലിനെ 2019 ലാണ് ഔദ്യോഗികമായി എൽ.ഡി.എഫ്. ഘടക കക്ഷിയാക്കിയത്.

## നേതൃത്വം
ഉത്തർപ്രദേശിൽ നിന്നുള്ള പ്രൊഫ:  മുഹമ്മദ് സുലൈമാൻ ആണ് നിലവിൽ ദേശീയ പ്രസിഡണ്ട്. പ്രേംചന്ദ് കുരീൽ (യു.പി.) ദേശീയ വർക്കിംഗ് പ്രസിഡണ്ടും കെ.എസ്. ഫക്രുദ്ദീൻ (കേരളം) വൈസ് പ്രസിഡണ്ടും അഹമ്മദ് ദേവർ കോവിൽ (കേരളം), മുൻ തമിഴ്നാട് എം.എൽ.എ. അഡ്വ: എം.ജി.കെ. നിസാമുദ്ദീൻ എന്നിവർ ജനറൽ സെക്രട്ടറിമാരും ഡോ: എ.എ.അമീൻ ട്രഷററുമാണ്.
കേരള ഐ.എൻ.എൽ. സംസ്ഥാന പ്രസിഡണ്ടായി പ്രവർത്തിക്കുന്ന അഹമ്മദ് ദേവർകോവിൽ നിലവിൽ സംസ്ഥാന തുറമുഖ വകുപ്പ് മന്ത്രിയാണ് സംസ്ഥാന ജനറൽ സെക്രട്ടറി കാസിം ഇരിക്കൂർ കേരള ടൂറിസം ഡെവലപ്മെന്റ് കോർപറേഷൻ (കെ.ടി.ഡി.സി.) ഡയറക്ടറുമാണ്. ചരിത്രത്തിലാദ്യമായി ഒരു വനിതാ പ്രതിനിധി കേരള ഹജ്ജ് കമ്മിറ്റി മെമ്പറായി തെരഞ്ഞെടുക്കപ്പെട്ടത് ഐ.എൻ.എൽ.വനിതാ നേതാവും കാഞ്ഞങ്ങാട് നഗരസഭാ വൈസ് ചെയർപേഴ്സണുമായ എൽ.സുലൈഖയാണ്.

## ലയനം
അഡ്വ: പി.ടി.എ.റഹീം എം.എൽ.എ.യുടെ നാഷണൽ സെക്കുലർ കോൺഫറൻസ് (എൻ.എസ്.സി.) 2019 ൽ കോഴിക്കോട് ലയന സമ്മേളനം നടത്തി ഐ.എൻ.എല്ലിൽ ലയിച്ചു.

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
പ്രിയ പിള്ള

പരിസ്ഥിതി സന്നദ്ധ സംഘടനയായ  ഗ്രീൻ പീസിന്റെ പ്രവർത്തകയാണ് പ്രിയ. ‘ഗ്രീൻപീസ് ഇന്ത്യ’യുടെ സീനിയർ കാമ്പയിനറാണിവർ.

## ജീവിതരേഖ
അഭിഭാഷകയായ ഇവർ 12 വർഷമായി പരിസ്ഥിതി - നീതി പ്രവർത്തനങ്ങളുമായി ബന്ധപ്പട്ട് പ്രവർത്തിക്കുന്നു. ആദിവാസി വിഭാഗങ്ങളുടെ ആവാസ വ്യവസ്ഥ തകർത്ത് ‘എസ്സാർ’ നടത്തുന്ന ഖനനത്തിനെതിരെ അഞ്ചുവർഷത്തിലേറെയായി സമരം ചെയ്യുന്നു.

## മഹാനിലെ മനുഷ്യാവകാശ ലംഘനം
മധ്യപ്രദേശ് മഹാനിലെ മനുഷ്യാവകാശ ലംഘനം വിഷയം ബ്രിട്ടിഷ് എംപിമാർക്കു മുൻപിൽ അവതരിപ്പിക്കാൻ ലണ്ടനിലേക്കു പോകാൻ ഒരുങ്ങിയ അവരെ  2015 ജനുവരി 11 ന്  ഇമിഗ്രേഷൻ അധികൃതർ വിമാനത്തിൽ നിന്ന് ഇറക്കിവിട്ടു.  ദേശവിരുദ്ധ പ്രവർത്തനങ്ങളിൽ ഏർപ്പെട്ടിരുന്നതുകൊണ്ടാണ് ഗ്രീൻപീസ് സംഘടനയുടെ പ്രവർത്തകയായ പ്രിയ പിള്ളയുടെ വിദേശ യാത്ര തടഞ്ഞതെന്നാണ് സർക്കാർ നിലപാട്. ദേശതാൽപര്യത്തിന് വിരുദ്ധമായി പ്രവർത്തിക്കുന്നയാൾ എന്നുകാണിച്ച് പ്രിയ പിള്ളക്കെതിരെ ഇൻറലിജൻസ് ബ്യൂറോ ജനുവരി ഒമ്പതിന് ലുക്കൗട്ട് നോട്ടീസ് പുറപ്പെടുവിച്ചിരുന്നു. മധ്യപ്രദേശ് സർക്കാരിന് എതിരാണ് മഹാനിലെ മനുഷ്യാവകാശ ലംഘനങ്ങൾ സംബന്ധിച്ച ആരോപണം. ഈ വിഷയം രാജ്യാന്തര ശ്രദ്ധയിൽ എത്തിക്കുന്നതിന്റെ ഭാഗമായാണ് പ്രിയ ലണ്ടൻ യാത്രയ്ക്ക് ഒരുങ്ങിയത്.  മനുഷ്യാവകാശ ലംഘനങ്ങളുടെ പേരിൽ കേന്ദ്ര സർക്കാരിനെ വിമർശിക്കാതിരുന്നാൽ വിദേശത്ത് പോകാൻ അനുമതി നൽകാമെന്ന വാഗ്ദാനം  പ്രിയ പിള്ള തള്ളിയിരുന്നു. തന്റെ വ്യക്തിസ്വാതന്ത്ര്യത്തിലേക്കുള്ള കടന്നുകയറ്റമാണെന്ന് ചൂണ്ടിക്കാട്ടിയാണ് പ്രിയ ഹൈക്കോടതിയെ സമീപിച്ചതിനെത്തുടർന്ന് തിരച്ചിൽ നോട്ടിസ് ഡൽഹി ഹൈക്കോടതി റദ്ദാക്കി.  നോട്ടിസ് പ്രകാരം പാസ്പോർട്ടിൽ ഇമിഗ്രേഷൻ ബ്യൂറോ പതിച്ച മുദ്ര നീക്കം ചെയ്യണമെന്നും ജസ്റ്റിസ് രാജീവ് ശക്ദർ നിർദ്ദേശിച്ചു. 
## അവലംബം


വർഗ്ഗം:പരിസ്ഥിതിപ്രവർത്തകർ
മറിയം സുഹൈൽ

പാകിസ്താൻ സ്വദേശിയായ ചിത്രകാരിയാണ് **മറിയം സുഹൈൽ**(ജനനം : 1979).  ബംഗളൂരു കേന്ദ്രീകരിച്ചു പ്രവർത്തിക്കുന്നു. 2015ലെ  56-ാമത് വെ­നീ­സ്‌ ബി­നാ­ലെ­യി­ലേ­ക്ക്‌ തെരഞ്ഞെടുക്കപ്പെട്ടു.  
## ജീവിതരേഖ
കറാച്ചിയിലെ ഇൻഡസ് വാലി സ്കൂൾ ഓഫ് ആർട്ട് ആന്റ് ആർക്കിടെക്ചറിൽ നിന്ന് ഫൈൻ ആർട്സ് ബിരുദം നേടി. ഫോട്ടോഗ്രാഫർ അ­നൂ­പ്‌ മാ­ത്യു തോമസിന്റെ ഭാ­ര്യ­യാണ്. കറാച്ചിയിലും ഇന്ത്യയിലും നിരവധി പ്രദർശനങ്ങളിൽ പങ്കെടുത്തിട്ടുണ്ട്.
## അവലംബം


വർഗ്ഗം:ചിത്രകാരികൾ
ലൂക്ക് റോഞ്ചി

ഓസ്ട്രേലിയ,ന്യൂസിലൻഡ് ടീമുകൾക്ക് വേണ്ടി അന്താരാഷ്ട്ര ക്രിക്കറ്റ് കളിച്ചിട്ടുള്ള താരമാണ് **ലൂക്ക് റോഞ്ചി** (ജനനം 1981 ഏപ്രിൽ 23).ഒരു മധ്യനിര വിക്കറ്റ് കീപ്പർ ബാറ്റ്സ്മാനാണദ്ദേഹം. ന്യൂസിലന്റിൽ ജനിച്ച് പത്താം വയസ്സിൽ ഓസ്ട്രേലിയയിലേക്ക് കുടിയേറിയ റോഞ്ചി 2008 ജൂണിലാണ് വെസ്റ്റിൻഡീസിനെതിരെ ഓസ്ട്രേലിയയ്ക്കു വേണ്ടി ഏകദിന ക്രിക്കറ്റിൽ അരങ്ങേറുന്നത്.ഓസ്ട്രേലിയയ്ക്കുവേണ്ടി നാല് ഏകദിനമൽസരങ്ങളിൽ നിന്ന് റോഞ്ചി 76 റൺസ് നേടിയിട്ടുണ്ട്.2012 ൽ ന്യൂസിലൻഡിലേക്ക് തിരിച്ചുവന്ന റോഞ്ചി 2013ലെ ഇംഗ്ലണ്ട് പര്യടനത്തിനുള്ള ന്യൂസിലൻഡ് ടീമിൽ അംഗമായിരുന്നു.2015 ജനുവരിയിൽ ശ്രീലങ്കയ്ക്കെതിരെ ഡുനെഡിനിലെ യൂണിവേഴ്സിറ്റി ഓവലിൽ പുറത്താവാതെ നേടിയ 170 റൺസാണ് റോഞ്ചിയുടെ ഏകദിന ക്രിക്കറ്റിലെ ഏറ്റവും ഉയർന്ന സ്കോർ.ആഭ്യന്തര ക്രിക്കറ്റിൽ വെല്ലിംഗ്ടൺ ടീമിനു വേണ്ടിയാണദ്ദേഹം കളിക്കുന്നത് .

## അവലംബം

## പുറത്തേക്കുള്ള കണ്ണികൾ
*Cricinfo – Luke Ronchi profile
*Cricket Archive – Luke Ronchi profile 

വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
ദേവകി നിലയങ്ങോട്

മലയാളത്തിലെ പ്രശസ്ത എഴുത്തുകാരിയാണ്  **ദേവകി നിലയങ്ങോട്**. എടപ്പാളിനടുത്ത് പകരാവൂർ മനയ്ക്കലാണ്‌ ജനിച്ചത്‌. നിലയങ്ങോട് മനയ്ക്കൽ പരേതനായ രവി നമ്പൂതിരിപ്പാടാണ്‌ ഭർത്താവ്‌. അച്ഛൻ കൃഷ്‌ണൻ സോമയാജിപ്പാട്‌. അമ്മ കാറൽമണ്ണ നരിപ്പറ്റ മനക്കൽ പാർവ്വതി അന്തർജനം. പ്രമുഖ വിദ്യാഭ്യാസ വിചക്ഷണനായിരുന്ന പി. ചിത്രൻ നമ്പൂതിരിപ്പാട് സഹോദരനാണ്. 75ാം വയസിലാണ്‌ ദേവകി നിലയങ്ങോട് എഴുത്ത്‌ ആരംഭിച്ചത്‌. 70 വർഷം മുമ്പുള്ള സമുദായ ജീവിതത്തിലെ കൗതുകങ്ങളും വൈചിത്ര്യങ്ങളും&nbsp; ആചാരങ്ങളും പകർത്തി എഴുതി.&nbsp; അനുഭവങ്ങളും അനാചാരങ്ങളും അന്ധവിശ്വാസങ്ങളും പ്രതിപാദിക്കുന്ന പുസ്‌തകങ്ങൾ ശ്രദ്ധ നേടിയിരുന്നു. &nbsp; "നഷ്ടബോധങ്ങളില്ലാതെ', "യാത്ര കാട്ടിലും നാട്ടിലും',&nbsp; വാതിൽ പുറപ്പാട്&nbsp; എന്നിവയാണ് പ്രധാന കൃതികൾ. 2023 ജൂലൈ ആറിന് 95-ആം വയസ്സിൽ തൃശ്ശൂരിലെ വീട്ടിൽ വച്ച് അന്തരിച്ചു. അനിയന്റെ മരണം കഴിഞ്ഞ് ഒരു ആഴ്ച്ച കഴിഞ്ഞ പോൾ ആണ് സംഭവം. 

## ജീവിതരേഖ
പകരാവൂർ മനയിൽ കൃഷ്‌ണൻ സോമയാജിപ്പാടിന്റെയും  പാർവ്വതി അന്തർജ്ജനത്തിന്റെയും  മകളായി 1928-ൽ പൊന്നാനിക്കടുത്ത്‌ മൂക്കുതലയിൽ ജനിച്ചു. ഔപചാരിക വിദ്യാഭ്യാസം നേടിയിട്ടില്ല. പ്രമുഖ വിദ്യാഭ്യാസ വിചക്ഷണനും എഴുത്തുകാരനുമായ പി. ചിത്രൻ നമ്പൂതിരിപ്പാടിന്റെ സഹോദരിയാണ്. 1943-ൽ ചാത്തന്നൂർ നിലയങ്ങോട്‌ മനയിലെ രവി നമ്പൂതിരിയെ വിവാഹം കഴിച്ചു. അവസാനകാലത്ത് തൃശ്ശൂരിൽ താമസം. സതീശൻ, ചന്ദ്രിക, കൃഷ്‌ണൻ, ഗംഗാധരൻ, ഹരിദാസ്‌, ഗീത എന്നിവർ മക്കളാണ്. മക്കളിലെ ചന്ദ്രിക വിവാഹം കഴിച്ചിരിക്കുന്നത്. മലയാളചലച്ചിത്ര സംവിധായകനും, എഴുത്തുകാരനും, നിരൂപകനുമായിരുന്ന കെ. രവീന്ദ്രനെയാണ്.. 1948-ൽ ലക്കിടി ചെറാമംഗലത്ത് മനക്കൽ അന്തർജ്ജനങ്ങളൂടെ കൂട്ടായ്മയിൽ നിന്നും പിറന്ന "തൊഴിൽകേന്ദ്രത്തിലേക്ക്" എന്ന നാടകത്തിന്റെ ചുക്കാൻ പിടിച്ചത് ദേവകി നിലയങ്ങോട് ആയിരുന്നു.
2023 ജൂലൈ ആറിന് ഉച്ചയ്ക്ക് തൃശ്ശൂരിലെ വീട്ടിൽ വച്ച് വാർദ്ധക്യസഹജമായ രോഗങ്ങളെത്തുടർന്ന് അവർ അന്തരിച്ചു. മൃതദേഹം പിറ്റേ ദിവസം പൂർണ ഔദ്യോഗിക ബഹുമതികളോടെ പാറമേക്കാവ് ദേവസ്വം വക ശാന്തിഘട്ട് ശ്മശാനത്തിൽ സംസ്കരിച്ചു.

## കൃതികൾ
* കാലപ്പകർച്ചകൾ 
* യാത്ര: കാട്ടിലും നാട്ടിലും
* നഷ്‌ടബോധങ്ങളില്ലാതെ - ഒരു അന്തർജ്ജനത്തിന്റെ ആത്മകഥ 
* Antharjanam: Memoirs of a Namboodiri Woman 

## പുറത്തുനിന്നുള്ള കണ്ണികൾ
* ദേവകി നിലയങ്ങോട്
* നഷ്ടബോധങ്ങളില്ലാതെ ദേവകി നിലയങ്ങോട്
## അവലംബം

വർഗ്ഗം:മലയാളം എഴുത്തുകാർ
വർഗ്ഗം:1928-ൽ ജനിച്ചവർ
വർഗ്ഗം:2023-ൽ മരിച്ചവർ
ഡാർട്ട്മൗത്ത് ബേസിക്

ഡാർട്ട്മൗത്ത് ബേസിക്,ബേസിക് പ്രോഗ്രാമിങ് ഭാഷയുടെ പതിപ്പാണ്. ഈ പേരു വരാൻ കാരണം അതു ഡാർട്ട്മൗത്ത് കോളേജിൽ രൂപകല്പന ചെയ്തതു കൊണ്ടാണ്.ഡാർട്ട്മൗത്ത് ടൈം ഷെയറിങ് സിസ്റ്റത്തിന്റെ (DTSS) ഭാഗമായി ജോൺ കെമെനിയും തോമസ് കട്സും രൂപകൽപ്പന ചെയ്ത ആദ്യ പ്രോഗ്രാമിംഗ് ഭാഷയാണിത്.

അതിനുശേഷം ഒരുപാട് വർഷങ്ങളിൽ ഡാർട്ട്മൗത്തിൽനിന്ന് പതിപ്പുകൾ ഇറങ്ങി.തുടർന്നുവരുന്ന പതിപ്പുകൾ പോലെ, കെമനിയുടേയും കർട്സിന്റെയും നിർദ്ദേശപ്രകാരം പ്രവർത്തിക്കുന്ന ഒരു സംഘം പ്രോഗ്രാമർമാർ ഇത് വികസിപ്പിച്ചെടുത്തു. ആദ്യത്തെ ഇന്ററാക്ടീവ് പതിപ്പ് ജൂൺ 1964-ലും; ഒക്ടോബർ 1964-ൽ രണ്ടാമത്തേതും; 1966-ൽ മൂന്നാമത്തേതും; 1969-ൽ നാലാമത്തേതും; 1970-ൽ അഞ്ചാമത്തേതും; 1971-ൽ ആറാമത്തേതും; 1979-ൽ ഏഴാമതേതും പൊതു ഉപയോക്താക്കൾക്ക് ലഭ്യമായിത്തുടങ്ങി.

ബേസിക്കിന്റെ ഭൂരിഭാഗം ഭാഷാഭേദങ്ങളും അവയുടെ ചരിത്രം നാലാം പതിപ്പിലേക്ക് കണ്ടെത്തുന്നു, പക്ഷേ സാധാരണയായി മെട്രിക്സ് മാത്ത് പോലെയുള്ള കൂടുതൽ നിഗൂഢ സവിശേഷതകൾ ഉപേക്ഷിച്ചിരുന്നു. ഡാർട്ട്‌മൗത്ത് കംപൈലറുകളിൽ നിന്ന് വ്യത്യസ്തമായി, മറ്റ് മിക്ക ബേസിക്കുകളും ഇന്റർപ്രെട്ടറുകളായി എഴുതിയിട്ടുണ്ട്. ആദ്യകാല മൈക്രോകമ്പ്യൂട്ടറുകളുടെ പരിമിതമായ പ്രധാന മെമ്മറിയിൽ പ്രവർത്തിക്കാൻ ഈ തീരുമാനം മൂലം സാധിച്ച്. മൈക്രോസോഫ്റ്റ് ബേസിക് ഒരു ഉദാഹരണമാണ്, ഇത് 4 കെബി(KB) മെമ്മറിയിൽ മാത്രം പ്രവർത്തിക്കാൻ രൂപകൽപ്പന ചെയ്‌തതാണ്. 1980-കളുടെ തുടക്കത്തിൽ, ദശലക്ഷക്കണക്കിന് ഹോം കമ്പ്യൂട്ടറുകൾ എംഎസ്(MS) ഇന്റർപ്രെറ്ററിന്റെ ചില വകഭേദങ്ങൾ പ്രവർത്തിപ്പിച്ചു. ഇത് ബേസിക്കിന്റെ യഥാർത്ഥ മാനദണ്ഡമായി മാറി, ഇത് ആൻസി(ANSI) എസ്ബേസിക്ക്(SBASIC) ശ്രമങ്ങൾ ഉപേക്ഷിക്കുന്നതിലേക്ക് നയിച്ചു. കെമെനിയും കുർട്‌സും ചേർന്ന് പിന്നീട് ട്രൂ ബേസിക് എന്നറിയപ്പെടുന്ന എസ്ബേസിക്കിന്റെ ഒരു പതിപ്പ് വികസിപ്പിക്കുന്നതിനും പ്രോത്സാഹിപ്പിക്കുന്നതിനുമായി ഒരു കമ്പനി രൂപീകരിച്ചു.

പല ആദ്യകാല മെയിൻഫ്രെയിം ഗെയിമുകളും ഡാർട്ട്മൗത്ത് ബേസിക്കിലും ഡിറ്റിഎസ്എസ്(DTSS) സിസ്റ്റത്തിലും നിർമ്മിച്ചവയാണ്. പീപ്പിൾസ് കമ്പ്യൂട്ടർ കമ്പനി പുസ്‌തകത്തിൽ, നിങ്ങൾ റിട്ടേൺ അടിച്ചതിന് ശേഷം എന്തുചെയ്യണം എന്ന പുസ്തകത്തിൽ, എച്ച്പി(HP) ടൈം-ഷെയർഡ് ബേസിക് പതിപ്പുകളിൽ ഇവയിൽ ചിലത് ശേഖരിച്ചിട്ടുണ്ട്. ബേസിക് കമ്പ്യൂട്ടർ ഗെയിമുകളിലെയും അനുബന്ധ വർക്കുകളിലെയും ഒറിജിനൽ സോഴ്‌സ് ലിസ്റ്റിംഗുകളിൽ പലതും അവയുടെ ചരിത്രം ഡാർട്ട്‌മൗത്ത് ബേസിക്കുമായി ബന്ധപ്പെട്ടതാണ്.
## വികസന ചരിത്രം
### ഏർലിയർ വർക്ക്
ജോൺ ജി കെമേനി 1953-ൽ ഡാർട്ട്‌മൗത്ത് കോളേജിലെ ഗണിതശാസ്ത്ര വിഭാഗത്തിൽ ചേർന്നു, പിന്നീട് അതിന്റെ ഡിപ്പാർട്ട്‌മെന്റ് ചെയർമാനായി. 1956-ൽ എംഐടി(MIT)യുടെ ന്യൂ ഇംഗ്ലണ്ട് റീജിയണൽ കമ്പ്യൂട്ടർ സെന്റർ ശ്രമങ്ങൾ വഴി  ഐബിഎം(IBM 704)-ലേക്ക് അദ്ദേഹം പ്രവേശനം നേടി. ആ വർഷം, ഗണിത പ്രവർത്തനങ്ങളുടെ പ്രോഗ്രാമിംഗ് ലളിതമാക്കുന്ന അസംബ്ലറിന്റെ പതിപ്പായ ഡാർസിംകോ(DARSIMCO) ഭാഷ അദ്ദേഹം എഴുതി. ആ വർഷം ഡിപ്പാർട്ട്‌മെന്റിൽ ചേർന്ന തോമസ് ഇ. കുർട്‌സ് അദ്ദേഹത്തെ സഹായിച്ചു.
## അവലംബം


വർഗ്ഗം:പ്രോഗ്രാമിങ് ഭാഷകൾ
വർഗ്ഗം:ബേസിക് പ്രോഗ്രാമിങ് ഭാഷാ കുടുംബം
വർഗ്ഗം:പ്രോഗ്രാമിങ് ഭാഷകൾ - അപൂർണ്ണലേഖനങ്ങൾ
പോന്നോർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **പോന്നോർ**. തോളൂർ ഗ്രാമപഞ്ചായത്തിന്റെ ഭാഗമാണിത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സൗമിത്രാ റാവത്ത്

ഇന്ത്യയിലെ ഒരു പ്രമുഖ ദഹനസംബന്ധ രോഗ വിദഗ്ദ്ധനായ ഭിഷഗ്വരനാണ് **സൗമിത്ര റാവത്ത്**. ന്യൂ ഡൽഹി ശ്രീ ഗംഗാ റാം ആശുപത്രിയിലെ കരൾ മാറ്റിവെക്കൽ ശസ്ത്രക്രീയ വിഭാഗത്തിന്റെയും  ദഹനസംബന്ധ രോഗ വിഭാഗത്തിന്റെയും തലവൻ കൂടിയാണ് ഇദ്ദേഹം. 2015ൽ ഇദ്ദേഹത്തെ രാജ്യം പത്മശ്രീ നൽകി ആദരിച്ചു.
## ജീവചരിത്രം
1965 സെപ്റ്റംബർ 23 ന് ദില്ലിയിലാണ് സൗമിത്രാ റാവത്ത് ജനിച്ചത്. വൈദ്യശാസ്ത്രത്തിൽ ബിരുദവും 1992ൽ ദില്ലി മൗലാനാ ആസാദ് മെഡിക്കൽ കോളേജിൽ നിന്ന് ബിരുദാനന്തര ബിരുദവും നേടി. പീന്നീട് യു.കെ-യിൽ ഉന്നത വിദ്യാഭ്യാസവും നടത്തി.
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഭിഷഗ്വരർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1965-ൽ ജനിച്ചവർ
മണലൂർ, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു ചെറുപട്ടണമാണ് **മണലൂർ**. മണലൂർ ഗ്രാമപഞ്ചായത്തിന്റെ ഭാഗമാണിത്.

## അവലംബം

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
അന്നാ ഫ്രോയിഡ്

**അന്നാ ഫ്രൊയിഡ്** (ജീവിതകാലം: 3 ഡിസംബർ 1895‌-9 ഒക്ടോബർ 1982) സിഗ്മണ്ഡ് ഫ്രൊയിഡിന്റെയും  മാർത്ത ബെർണായ്സിന്റെയും 6-ാമത്തെ കുട്ടിയാണ്. അവൾ തന്റെ അച്ഛന്റെ പാത പിന്തുടർന്ന്, മനോവിശ്ലെഷണത്തിൽ വലിയ സംഭാവന നൽകി. അവരെ കുട്ടികളുടെ മനഃശാസ്ത്ര സ്ഥാപകയായി കരുതപ്പെടുന്നു.

## ആദ്യകാലജീവിതം
1895 ഡിസംബർ 3-ന് ഓസ്ട്രിയ-ഹംഗറിയിലെ വിയന്നയിലാണ് അന്ന ഫ്രോയിഡ് ജനിച്ചത്. സിഗ്മണ്ട് ഫ്രോയിഡിന്റെയും മാർത്ത ബെർണെയ്‌സിന്റെയും ഇളയ മകളായിരുന്നു അവർ.

## അവലംബങ്ങൾ

വർഗ്ഗം:1895-ൽ ജനിച്ചവർ
ജാനറ്റ് ജാക്സൺ

ഒരു അമേരിക്കൻ  ഗായികയും ഗാന രചയിതാവും  നടിയുമാണ് **ജാനറ്റ് ദമിറ്റ ജൊ ജാക്സൺ** (ജനനം: 1966 മെയ് 16). പ്രശസ്തമായ ജാക്സൺ കുടുംബംത്തിലെ ഇളയവളായ ജാനറ്റ്, തന്റെ നൂതനവും സാമൂഹിക പ്രസക്തവും എന്നാൽ ലൈംഗിക-പ്രകോപനപരവുമായ ഗാനങ്ങൾ, സ്റ്റേജ് ഷോകൾ, ടെലിവിഷൻ-സിനിമാ വേഷങ്ങൾ എന്നിവയിലൂടെ 30 വർഷത്തിലധികമായി പ്രശസ്തയായ ഒരു പ്രമുഖ വ്യക്തിയാണ്.

ഏകദേശം 16 കോടിയോളം ആൽബങ്ങൾ ലോകമെമ്പാടും വിറ്റഴിക്കപെട്ട ജാനറ്റ് സമകാലീന സംഗീത ചരിത്രത്തിൽ ഏറ്റവും കൂടുതൽ ആൽബങ്ങൾ വിറ്റഴിക്കപ്പെട്ട കലാകാരികളിൽ ഒരാളാണ്. റിക്കോർഡിങ് ഇൻഡ്സ്ട്രി ഓഫ് അമേരിക്ക 2.6 കോടി  ആൽബ വിറ്റുവരവോടുകൂടെ ജാനറ്റിനെ അമേരിക്കയിലെ പതിനൊന്നാമത്തെ മികച്ച കലാകാരിയായി തിരഞ്ഞെടുത്തിട്ടുണ്ട്. 2008 ൽ ബിൽബോഡ് മാഗസിൻ അവരുടെ എക്കാലത്തെയും മികച്ച 100 കലാകാരന്മാരുടെ പട്ടിക പ്രസിദ്ധീകരിച്ചപ്പോൾ ഏഴാമതായിരുന്നു ജാനറ്റിന്റെ സ്ഥാനം. ലോകത്തിലെ ഏറ്റവും കൂടുതൽ അവാർഡുകൾ നേടിയ കലാകാരിൽ ഒരാളായ ജാനറ്റിന്റെ ദൈർഘ്യമേറിയ സംഗീത ജീവിതവും, റെക്കോർഡുകളും, മറ്റു  നേട്ടങ്ങളും, പോപ് സംഗീതം നവീകരിക്കുന്നതിലും രൂപപ്പെടുത്തുന്നതിലും സ്വാധീനം ചെലുത്തിയിട്ടുണ്ട്. ജാനറ്റിന്റെ പ്രകടനങ്ങൾ തങ്ങൾക്ക് പ്രചോദനമാണെന്ന് പലരും ചൂണ്ടിക്കാണിച്ചിട്ടുണ്ട്.

## അൽബങ്ങൾ

* *[[Janet Jackson (album)|Janet Jackson]]* (1982)
* *[[Dream Street (Janet Jackson album)|Dream Street]]* (1984)
* *[[Control (Janet Jackson album)|Control]]* (1986)
* *[[Janet Jackson's Rhythm Nation 1814]]* (1989)
* *[[Janet (album)|janet.]]* (1993)
* *[[The Velvet Rope]]* (1997)
* *[[All for You (Janet Jackson album)|All for You]]* (2001)
* *[[Damita Jo (album)|Damita Jo]]* (2004)
* *[[20 Y.O.]]* (2006)
* *[[Discipline (Janet Jackson album)|Discipline]]* (2008)
* *[[Unbreakable (Janet Jackson album)|Unbreakable]]* (2015)

## ചലചിത്രങ്ങൾ

* *[[Good Times]]* (1977–79)
* *[[Diff'rent Strokes]]* (1980–84)
* *[[Fame (1982 TV series)|Fame]]* (1984–85)
* *[[Poetic Justice (film)|Poetic Justice]]* (1993)
* *[[Nutty Professor II: The Klumps]]* (2000)
* *[[Why Did I Get Married?]]* (2007)
* *[[Why Did I Get Married Too?]]* (2010)
* *[[For Colored Girls]]* (2010)

## അവലംബം

വർഗ്ഗം:അമേരിക്കൻ ഗായകർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:പോപ്പ് ഗായകർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:അമേരിക്കൻ സംഗീതജ്ഞർ
വർഗ്ഗം:ഗായകർ
വർഗ്ഗം:സംഗീതജ്ഞർ
വർഗ്ഗം:നർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:ആഫ്രിക്കൻ-അമേരിക്കൻ സംഗീതജ്ഞർ
വർഗ്ഗം:1966-ൽ ജനിച്ചവർ
വർഗ്ഗം:അമേരിക്കൻ ഫെമിനിസ്റ്റുകൾ